open-index/open-wikipedia-markdown huggingface dataset:
ಐ ವಿಂಡ್ ಜಾನ್ಸನ್

(೧೯೦೦-೧೯೭೬)

ಸ್ವೀಡನ್ ದೇಶದ 'ಐ ವಿಂಡ್ ಜಾನ್ಸನ್' 'Olof Edvin Verner jonsson), Eyvind Johnson, ವಾಡಿಕೆಯ ಹೆಸರು. 
೧೯೭೪ ರ ನೋಬೆಲ್ ಸಾಹಿತ್ಯ ಪ್ರಶಸ್ತಿ ಯನ್ನು ಅದೇ ದೇಶದ 'ಹ್ಯಾರಿ ಮಾರ್ಟಿ ಸನ್ ರವರೊಂದಿಗೆ ಹಂಚಿಕೊಂಡರು. ಅವರು ಬರೆದ ಸುಪ್ರಸಿದ್ಧ ಕಾದಂಬರಿಗಳೆಂದರೆ,
* 'ಹಿಯರ್ ಈಸ್ ಯುವರ್ ಲೈಫ್', ೧೯೩೫)
* 'ರಿಟರ್ನ್ ಟು ಇಥಾಕಾ,' (೧೯೪೬),
* 'ದ ಡೇಸ್ ಆಫ್ ಹಿಸ್ ಗ್ರೇ'ಸ್, (೧೯೬೦)
## ಬಾಲ್ಯ
'ಐ ವಿಂಡ್ ಜಾನ್ಸನ್' ಬಡತನದ ಬಾಲ್ಯಾವಸ್ಥೆಯಲ್ಲಿ ಬೆಳೆದರು. ವಿದ್ಯಾಭ್ಯಾಸದ ಕೊರತೆ ಅವರನ್ನು ಸದಾ ಕಾಡುತ್ತಿತ್ತು. ಸರಿಯಾದ ಉದ್ಯೋಗ ಸಿಗಲಿಲ್ಲ. 'ದೈಹಿಕ ಶ್ರಮದ ಉದ್ಯೋಗ ಜೀವನ' ಅವರಿಗೆ ಹಿತವಿರಲಿಲ್ಲ.
## ಜೀವನ
ಇಂತಹ ಹಿನ್ನೆಲೆಯಲ್ಲಿ ವಾತಾವರಣದಲ್ಲಿ ಬೆಳೆದ 'ಜಾನ್ಸನ್' ರವರು, ತಮ್ಮ ಸಾಹಿತ್ಯ ರಚನೆಯಲ್ಲಿ ಮಾತ್ರ ಹೊಸದಿಕ್ಕುಗಳನ್ನು ಕಂಡುಹಿಡಿದು ಎಲ್ಲರಿಗೂ ತೋರಿಸಿಕೊಟ್ಟರು. 'ಜಾನ್ಸನ್' ಒಬ್ಬ ಯಶಸ್ವೀ ಲೇಖಕನಾಗಿ ಸಮಾಜದಲ್ಲಿ ಮಾನ್ಯತೆ ಪಡೆದರು.'ಐ ವಿಂಡ್ ಜಾನ್ಸನ್' ಮತ್ತು, ಹ್ಯಾರಿ ಮಾರ್ಟಿನ್ ಸನ್ ರಿಬ್ಬರೂ ನೋಬೆಲ್ ಪ್ರಶಸ್ತಿ ಸಮಿತಿಯ ಸದಸ್ಯರಾಗಿದ್ದರು. ಅವರಿಬ್ಬರಿಗೂ ನೋಬೆಲ್ ಪ್ರಶಸ್ತಿ ದೊರೆತದ್ದು ವ್ಯಾಪಕ ಅಸಮಧಾನಕ್ಕೆ ಕಾರಣವಾಗಿತ್ತು.ತೀವ್ರವಾದ 'ಅಸಮಧಾನದ ಕಿಡಿ'ಗಳನ್ನು ಅವರು ಸಹಿಸಬೇಕಾಯಿತು. ಇನ್ನೊಂದು ಗಮನಿಸಬೇಕಾದ ಅಂಶವೆಂದರೆ, ಪ್ರಖ್ಯಾತ ಲೇಖರಾಗಿ ಎಲ್ಲರ ನಾಲಗೆಯಮೇಲೆ ರಾರಾಜಿಸುತ್ತಿದ್ದ ಕಾದಂಬರಿಗಾರರನ್ನು ಹಿಂದಕ್ಕೆ ಹಾಕಿ,'ಐವಿಂಡ್ ಜಾನ್ಸನ್'ಮತ್ತು 'ಹ್ಯಾರಿ'ಯವರಿಗೆ ಪ್ರಶಸ್ತಿ ಪ್ರದಾನ ಮಾಡಲಾಗಿತ್ತು.
* 'ಗ್ರಹಾಂ ಗ್ರೀನ್',
* 'ಸಾಲ್ ಬೆಲೋ',
* 'ವ್ಲಾಡಿಮೀರ್ ನೊಬೊಕೊವ್', ರಂತಹ ಮೇಧಾವಿಗಳೆಂದು ಸುಮಾರುಕಾಲ ಸುದ್ದಿಯಲ್ಲಿದ್ದ ಪರಿಣತರನ್ನು ಕಡೆಗಣಿಸಿ ಇವರಿಬ್ಬರಿಗೂ ಪ್ರಶಸ್ತಿಯನ್ನು ವಿತರಿಸಲಾಗಿತ್ತು.

ವರ್ಗ:ಸಾಹಿತಿಗಳು
ಪಂಚತಂತ್ರ ಆನ್ ಲ್ವೆನ್ ತಂತ್ರಾಂಶ್

'***ಪಂಚತಂತ್ರ ಆನ್ ಲೈನ್ ತಂತ್ರಾಂಶ***'''' 

ಗ್ರಾಮ ಪಂಚಾಯ್ತಿಯ ವ್ಯವಹಾರಗಳು ಹಾಗೂ ಭೂ ದಾಖಲೆಗಳ ನಿರ್ವಹಣೆಗೆ ಸಂಭಂದಿಸಿದಂತೆ ನಡೆಯುವ ಭ್ರಷ್ಟಾಚಾರಗಳಿಗೆ ಕಡಿವಾಣ ಹಾಕುವ ನಿಟ್ಟಿನಲ್ಲಿ ಕರ್ನಾಟಕ ಸರ್ಕಾರ ಪಂಚತಂತ್ರ ಎಂಬ ಹೊಸ ಸಾಫ್ಟ್ ವೇರ್ ಅನ್ನು ಪರಿಚಯಿಸಿದೆ. ಪಂಚಾಯತ್ ರಾಜ್ ಇಲಾಖೆ ಹಾಗೂ ರಾಷ್ರ‍ೀಯ ಮಾಹಿತಿ ಕೇಂದ್ರ(NIC) ಇವರು ಜಂಟಿಯಾಗಿ ಅಭಿವೃದ್ದಿ ಪಡಿಸಿರುವ ಈ ಸಾಫ್ಟ್ವೇರ್ http://stg1.kar.nic.in/panchatantra  ಎಂಬ URL ನಲ್ಲಿ ಲಭ್ಯವಿದ್ದು ಗ್ರಾಮ ಪಂಚಾಯ್ತಿಯ ವ್ಯವಹಾರಗಳ ಸಮಗ್ರ ಮಾಹಿತಿ, ಟೆಂಡರ್ ಪ್ರಕ್ರಿಯೆ,  ಭೂ ದಾಖಲೆಗಳು, ಹಿಡುವಳಿದಾರರ ವಿವರಗಳು, ಸ್ವಾಧೀನತೆ ಕುರಿತಾದ ಹತ್ತು ಹಲವಾರು ಮಾಹಿತಿಗಳನ್ನು ಒಳಗೊಂಡಿದೆ. ಇದರಿಂದಾಗಿ ಅಂತರ್ಜಾಲದ ಮೂಲಕ ವಿದ್ಯಾವಂತರಿಗೆ ಭೂ ದಾಖಲೆಗಳ ಪರಿಶೀಲನೆ, ಮಾಹಿತಿ ಪಡೆಯುವಿಕೆ ಮುಂತಾದವುಗಳು ಸುಲಭವಾಗಲಿದೆ. ಮಾತ್ರವಲ್ಲ ಆನ್ ಲೈನ್ ಮುಖಾಂತರ ಕಂದಾಯ ಪಾವತಿಸುವ ಸೌಲಭ್ಯವು ಕೂಡ ಈ ವೆಬ್ ಸೈಟ್ ನಲ್ಲಿ ದೊರೆಯಲಿದೆ.

ಈಗಾಗಲೇ ಒಂದು ವರ್ಶದ ಹಿಂದೆಯೇ ಉಡುಪಿ ಮತ್ತು ಬಾಗಲಕೋಟೆ ಜಿಲ್ಲೆಗಳಲ್ಲಿ ಪಂಚತಂತ್ರ ವನ್ನು ಪ್ರಾಯೋಗಿಕವಾಗಿ ಪ್ರಾರಂಭಿಸಲಾಗಿದೆ. ಇದೀಗ ಪ್ರಯೋಗ ಯಶಸ್ವಿಯಾಗಿದೆ ಎಂದು ತಿಳಿದು ಬಂದಿದೆ. ಇದೀಗ ರಾಜ್ಯಾದ್ಯಂತ ಎಲ್ಲಾ ಗ್ರಾಮ ಪಂಚಾಯಿತಿಗಳನ್ನು ಗಣಕೀಕೃತಗೊಳಿಸಿ, ಪಾರದರ್ಶಕತೆಯನ್ನು ಅನ್ವಯಿಸಲು ಪಂಚತಂತ್ರ ಆನ್ ಲೈನ್ ತಂತ್ರಾಂಶವನ್ನು ಅನುಷ್ಟಾನಗೊಳಿಸಲಾಗಿದೆ.

ಸದ್ಯ ಗ್ರಾ.ಪಂ.ಗಳಿಗೆ ಚುನಾವಣೆ ನಡೆದು ನೂತನ ಸಮಿತಿ ಆಸ್ತಿತ್ವಕ್ಕೆ ಬಂದಿರುವುದು ಮಾತ್ರವಲ್ಲದೇ, ಗ್ರಾ.ಪಂ.ಗಳಿಗೆ ನೂತನವಾಗಿ ಪಂಚಾಯಿತಿ ಅಭಿವೃದ್ಡಿ ಅಧಿಕಾರಿಗಳು ಕಾರ್ಯಪ್ರವೃತ್ತರಾಗಿದ್ದಾರೆ. ಈ ಸಂದರ್ಭದಲ್ಲಿ ಪಂಚತಂತ್ರ ಆನ್ ಲೈನ್ ತಂತ್ರಾಂಶದಿಂದ ಗ್ರಾ.ಪಂ.ಗಳ ಶೇ.೧೦೦ಕ್ಕೆ ೧೦೦ರಷ್ಟು ಪಾರದರ್ಶಕ ಆಡಳಿತವನ್ನು ತಳಮಟ್ಟದಲ್ಲಿ ನೀಡುತ್ತದೆ ಎಂಬುದು ಸರ್ಕಾರದ ಉದ್ದೇಶವಾಗಿದೆ. 

ಪಂಚತಂತ್ರ ಆನ್ ಲೈನ್ ತಂತ್ರಾಂಶದಿಂದ ಗ್ರಾ.ಪಂ.ಗಳ ಸಂಪೂರ್ಣ ಮಾಹಿತಿ ದೊರೆಯಲಿದೆ. ಇದಕ್ಕಾಗಿ ನೀವು http://stg1.kar.nic.in/panchatantra  ತಾಣವನ್ನು ಸಂಪರ್ಕಿಸಬಹುದು.

ವರ್ಗ:ತಂತ್ರಾಂಶಗಳು

ಪಂಚತಂತ್ರ ಎಂಬ ಕನ್ನಡ ಆಂಡ್ರಾಯ್ಡ್ ತಂತ್ರಾಂಶ ಲಭ್ಯವಿದ್ದು ಆಸಕ್ತರು ಕೆಳಗಿನ ಲಿಂಕ್ ಮೇಲೆ ಕ್ಲಿಕ್ ಮಾಡಿ ಉಪಯೋಗಿಸಬಹುದು.
https://play.google.com/store/apps/details?id=ap290684.xrj
ಸಾಕ್ರಟೀಸ್

ಸಾಕ್ರೆಟಿಸ್ ಕ್ರಿ.ಪೂ.೪೬೯-೩೯೯ ರಲ್ಲಿ ಗ್ರೀಸ್ ದೇಶದಲ್ಲಿ ಜೀವಿಸಿದ್ದ ಒಬ್ಬ ಶ್ರೇಷ್ಠ ತತ್ವಜ್ಞಾನಿ.ಅವನು ಸತ್ಯವಾದಿಯೂ,ನಿಷ್ಟೂರವಾದಿಯೂ ಆಗಿದ್ದನು.

ಗ್ರೀಕ್ ಸಮಾಜ ವಿಷಮ ಘಟ್ಟದಲ್ಲಿದ್ದಾಗ, ಅನೈತಿಕತೆ, ಡಂಬಾಚಾರ, ಸ್ವೇಚ್ಛಾಚಾರ ಖಂಡಿಸಿ, ಸಮಾಜದ ಧ್ಯೇಯ ಆದರ್ಶಗಳನ್ನು ಎತ್ತಿ ಹಿಡಿದವನು ಸಾಕ್ರಟೀಸ್.“ಆತ್ಮವಿಮರ್ಶೆಯಿಲ್ಲದ ಅವೈಚಾರಿಕ ಜೀವನ ಬಾಳಲು ಯೋಗ್ಯವಾದುದಲ್ಲ” ಎಂಬ ತತ್ವ ಇವನದು. ಸಾಕ್ರಟೀಸಿನ ವಿಮರ್ಶ ಅಥವಾ ತರ್ಕಬುದ್ಢಿ ಸಮಾಜದಲ್ಲಿ ಯಾರನ್ನು ಬಿಡಲಿಲ್ಲ. ಅವನು ರಾಜಕೀಯ ನಾಯಕನಿರಲಿ, ಆಡಳಿತ ಸೂತ್ರಧಾರಿಗಳಾಗಿರಲಿ, ಸಮಾಜದ ಪ್ರತಿಷ್ಠಿತ ವ್ಯಕ್ತಿಗಳಾಗಿರಲಿ ಅವರನ್ನು ತನ್ನ ವಿಚಾರ ವಿಮರ್ಶೆಗೆ ಒಳಪಡಿಸಿ ತೂಗದೆ ಇರುತ್ತಿರಲಿಲ್ಲ. ಅವನು ನಿರ್ಭಯದಿಂದ ತಪ್ಪನ್ನು ತಪ್ಪೆಂದು ಕಡ್ಡಿ ಮುರಿದಂತೆ ಹೇಳುತ್ತಿದ್ದ. ಜನರ ಮೌಡ್ಯವನ್ನು ದಯೆದಾಕ್ಷಣ್ಯವಿಲ್ಲದೆ ವಿಮರ್ಶೆಯಿಂದ ಬಟ್ಟ ಬಯಲಾಗಿಸುತ್ತಿದ್ದ. ಈ ಕ್ರಿಯೆಯಿಂದ ಕೆಲವರ ಸ್ವಾಭಿಮಾನಕ್ಕೆ ದಕ್ಕೆ ಉಂಟಾಗಿ, ಕೆಲ ಅಧಿಕಾರಿಗಳ, ಪ್ರತಿಷ್ಠಿತ ಜನರ ದ್ವೇಷಕ್ಕೆ ಗುರಿಯಾದ. ಯುವಕರನ್ನು ದುರ್ಮಾಗಕ್ಕೆ ಎಳೆಯುತ್ತಿದ್ದಾನೆ ಮತ್ತು ಸಂಪ್ರದಾಯ ವಿರೋಧಿ ಮತ್ತು ಅಥೆನ್ಸಿನ ದೇವರ ಮೇಲೆ ನಂಬಿಕೆಯಿಟ್ಟಿಲ್ಲ ಎಂಬ ಸುಳ್ಳು ಅಪವಾದಗಳನ್ನು ಆಧಾರಿಸಿ, ಸಾಕ್ರಟೀಸ್ ತಪ್ಪಿತಸ್ಥನೆಂದು ನಿರ್ಧರಿಸಿ ಅವನಿಗೆ ಮರಣದಂಡನೆಯನ್ನು ವಿಧಿಸಲಾಯ್ತು. ಸಾವಿಗೆ ಅಂಜದ ಸಾಕ್ರಟೀಸ್ “ಸಾವು ಬಂದರೆ ಬರಲಿ, ಅಧರ್ಮವನ್ನಾಚರಿಸುವುದಿಲ್ಲ” ಎಂದು ಸಾವಿಗೆ ತಯಾರಾಗುತ್ತಾನೆ. 
'', by Jacques-Louis David (1787)]]
ಸಾಕ್ರೆಟಿಸ್‍ಗೆ "ಪ್ಲೇಟೊ "ನಂತಹ ಶ್ರೇಷ್ಠ ಶಿಷ್ಯರೂ ಇದ್ದರು.ಸಾಕ್ರಟೀಸ್ ಮರಣದಂಡನೆಯಿಂದ ಸುಲಭವಾಗಿ ತಪ್ಪಿಸಿಕೊಳ್ಳಬಹುದಾಗಿತ್ತು, ಅದರೆ ಯಾವುದೇ ವಿಧದಲ್ಲೂ ತಪ್ಪಿಸಿಕೊಳ್ಳುವುದಕ್ಕೆ ಸ್ವಲ್ಪವೂ ಪ್ರಯತ್ನಿಸದೆ,“ಹತ್ತು ಸಲ ಮರಣಯಾತನೆಯನ್ನು ಅನುಭವಿಸಬೇಕಾದರೂ ನನ್ನ ನಡತೆಯನ್ನೇನೂ ಬದಲಾಯಿಸುವುದಿಲ್ಲವೆಂದು ಮಾತ್ರ ತಿಳಿಯಿರಿ”ಎಂದು ಹೇಳುತ್ತಾ ಜೈಲಿನ ಸೇವಕನು ತಂದುಕೊಟ್ಟ "ಹೆಮ್ಲಾಕ್ "ಎಂಬ ವಿಷದ ಬಟ್ಟಲಿಂದ ವಿಷವನ್ನು ನಿರ್ವಿಕಾರ ಚಿತ್ತದಿಂದ ತಾನೆ ತೆಗೆದುಕೊಂಡು ಗಟಗಟನೆ ಕುಡಿದು ಸಂತೋಷದಿಂದ ಸಾಯುತ್ತಾನೆ.
 
ಸಾಕ್ರಟೀಸ್ ಬಗ್ಗೆ ಜೂಲಿಯನ್ ಚಕ್ರವರ್ತಿಯ ಮಾತುಗಳು"ಸಾಕ್ರಟೀಸ್ ರಣರಂಗದಲ್ಲಿ ನೂರಾಳುಗಳನ್ನು ಕೊಂದು ಗೆದ್ದ ವೀರನಲ್ಲ. ಬದಲಾಗಿ ತನ್ನನ್ನು ತಾನು ಗೆದ್ದ ಋಷಿ" “ಸಾಫ್ರೊನಿಸ್ಕನ್ಸಿನ ಮಗನು (ಸಾಕ್ರಟೀಸ್) ಅಲೆಕ್ಸಾಂಡರನಿಗಿಂತ ಮಹತ್ವದ ಕೆಲಸಗಳನ್ನು ಮಾಡಿದ್ದಾನೆ. ಅಲೆಕ್ಸಾಂಡರನ ವಿಜಯದಿಂದ ಯಾರಿಗೆ ಮೋಕ್ಷ ದೊರೆತಿದೆ? ಆದರೆ ತತ್ವಜ್ಞಾನದಿಂದ ಮೋಕ್ಷವನ್ನು ಪಡೆದಿರುವರೆಲ್ಲರೂ ಸಾಕ್ರಟೀಸ್‌ನ ಋಣಿಗಳು.

## ಹೆಚ್ಚಿನ ಓದಿಗೆ
*ಪಶ್ಚಿಮದ ಅರಿವು;ಸಾಕ್ರೆಟೀಸ್‌: ಆದರ್ಶ ಗುರು;2 Sep, 2017 

## ಬಾಹ್ಯ ಸಂಪರ್ಕಗಳು
*
*
*
*
*
*Greek Philosophy: Socrates
*
*
*Original Fresque of Socrates in Archaeological Museum of Ephesus 
*Socrates Narrates Plato's The Republic
*Project Gutenberg e-texts on Socrates, amongst others:
**The Dialogues of Plato (see also Wikipedia articles on Dialogues by Plato)
**The writings of Xenophon, such as the *Memorablia* and *Hellenica*.
**The satirical plays by Aristophanes
**Aristotle's writings
**Voltaire's *Socrates*
*A free audiobook of the Socratic dialogue *Euthyphro* at LibriVox

## ಉಲ್ಲೇಖಗಳು
ವರ್ಗ:ತತ್ವಶಾಸ್ತ್ರಜ್ಞರು
ಸೋಫಿಕ್ಸ್ ಗೆ ಸಾಕ್ರಟೀಸ್ ಗು ಪರಸ್ಪರಗಳು ಬಿನ್ನಬಿಪ್ರಾಯಗಳಿದ್ದವು.
ಹ್ಯಾರಿ ಮಾರ್ಟಿನ್ ಸನ್

(೧೯೦೪-೧೯೭೮)
## ಬಾಲ್ಯ
'ಹ್ಯಾರಿ ಮಾರ್ಟಿನ್ ಸನ್,'(Harry Edmund Martinson),' ಬಹಳ ಕಷ್ಟದ ಬಾಲ್ಯದ ದಿನಗಳನ್ನು ಕಳೆದವರು. ಅವರು ಸ್ವೀಡನ್ ನ 'ಖ್ಯಾತ ಶ್ರಮಜೀವಿ ವರ್ಗದ ಲೇಖಕ' ರಾಗಿ ಬೆಳೆದುಬಂದ ಪರಿ ಅನನ್ಯ. 'ಹ್ಯಾರಿ ಮಾರ್ಟಿನ್ ಸನ್, ರವರನ್ನು 'ಅಮೆರಿಕದ ಜಾಕ್ ಲಂಡನ್', ಮತ್ತು 'ರಷ್ಯಾದ ಮಾಕ್ಸಿಮ್ ಗೋರ್ಕಿ' ಯವರೊಂದಿಗೆ ಹೋಲಿಸಲಾಗುತ್ತದೆ.
ವಿವಿಧ ಶ್ರಮದಾಯಕ ಉದ್ಯೋಗಗಳನ್ನು ಮಾಡುತ್ತಿದ್ದರು. 'ಹ್ಯಾರಿ ಮಾರ್ಟಿನ್ ಸನ್' ರ ಕಾದಂಬರಿಯ ನಾಯಕರುಗಳು, ಅಲೆಮಾರಿಗಳು ಮತ್ತು ಕಷ್ಟಜೀವಿಗಳು. ತಮ್ಮ ಜೀವನದ ಅವಧಿಯಲ್ಲಿ ಕೆಲಕಾಲ 'ಹಡಗಿನ ಕಲಾಸಿ'ಯಾಗಿ ಅಲೆದಿದ್ದ 'ಹ್ಯಾರಿ ಮಾರ್ಟಿನ್ ಸನ್' ರು, ಸ್ವೀಡನ್ ಗೆ ಬಂದು ನೆಲೆನಿಂತಮೇಲೆ ಬರೆಯಲು ಆರಂಭಿಸಿದರು.
## ಮದುವೆ
'ಹ್ಯಾರಿ ಮಾರ್ಟಿನ್ ಸನ್,' ಗಿಂತ ೧೪ ವರ್ಷ ಹಿರಿಯಪ್ರಾಯದ 'ಮಹಿಳಾ-ಲೇಖಕಿ'ಯನ್ನು ಮದುವೆಯಾದರು. ಇದರಿಂದ ಅವರ ಬರವಣಿಗೆ ಪ್ರೇರಣೆ ದೊರೆಯಿತು. ಮುಂದೆ 'ಪದ್ಯ-ಗದ್ಯ' ಎರಡೂ ಪ್ರಕಾರಗಳಲ್ಲಿಬಹಳಷ್ಟು 'ಕೃತಿರಚನೆ'ಯನ್ನು ಮಾಡಿದರು. 'ಸ್ವೀಡಿಷ್ ಅಕಾಡೆಮಿಯ ಸದಸ್ಯ' ರೂ ಆಗಿದ್ದ 'ಮಾರ್ಟಿನ್ ಸನ್' ರವರಿಗೆ ಅದೇ ಕಾಲಘಟ್ಟದಲ್ಲಿ ದೊರೆತ 'ನೋಬೆಲ್ ಪಾರಿತೋಷಕ'ವನ್ನು ಮತ್ತೊಬ್ಬ ಸ್ವೀಡಿಷ್ ಬರಹಗಾರ, 'ಐವಿಂಡ್ ಜಾನ್ಸನ್' ರೊಡನೆ ಹಂಚಿಕೊಂಡರು.

ವರ್ಗ:ಸಾಹಿತಿಗಳು
ಕೊಂಡ್ಲಹಳ್ಳಿ

**ಕೊಂಡ್ಲಹಳ್ಳಿ** ಇದು ಕರ್ನಾಟಕ ರಾಜ್ಯದ ಚಿತ್ರದುರ್ಗ ಜಿಲ್ಲೆಯ ಮೊಳಕಾಲ್ಮೂರು ತಾಲೂಕಿನ ಒಂದು ಗ್ರಾಮ, ಇಲ್ಲಿ ಸುಮಾರು ೮ ಸಾವಿರ ಜನಸಂಖ್ಯೆಯನ್ನು ಹೊಂದಿದೆ, ಸುಮಾರು ೧೫೦೦ಕ್ಕೂ ಹೆಚ್ಚು ಮನೆಗಳನ್ನು ಹೊಂದಿದೆ. ಇಲ್ಲಿ ಹೆಚ್ಚಾಗಿ ನೇಕಾರರು ವಾಸವಾಗಿದ್ದು ಇತರೆ ಜನಾಂಗದವರು ಬೆರಳೆಣಿಕೆಯಷ್ಟಿರುತ್ತಾರೆ. ಇದು ರಾಷ್ಟ್ರದಾದ್ಯಂತ ರೇಷ್ಮೆ ಸೀರೆ ಹಾಗೂ ಕಂಬಳಿ (ಉಲ್ಲನ್ ಬ್ಲಾಂಕೆಟ್) ತಯಾರಿಕೆ ಹಾಗೂ ಮಾರಾಟಕ್ಕೆ ಪ್ರಸಿದ್ದವಾಗಿದೆ. ಇಲ್ಲಿಯ ನೇಕಾರರು ರೇಷ್ಮೆ ಸೀರೆ ಹಾಗೂ ಕಂಬಳಿ ನೇಯ್ದು(ತಯಾರಿಸಿ) ಮಾರಿ ಜೀವನ ಸಾಗಿಸುತ್ತಿರುತ್ತಾರೆ,

## ವಾಣಿಜ್ಯ : 
ಇಲ್ಲಿ ಕಂಬಳಿ ಹಾಗೂ ರೇಷ್ಮೆ ಸೀರೆಗಳೇ ಮಾರಾಟವೇ ಮುಖ್ಯ ಉದ್ಯಮವಾಗಿರುತ್ತದೆ. ಅಂತೆಯೇ ಇಲ್ಲಿ ರೇಷ್ಮೆ ಸೀರೆ ನೇಕಾರರು ಹಾಗೂ ಮಾರಾಟಗಾರರು ಹಾಗು ಕಂಬಳಿ ನೇಕಾರರು ಹಾಗೂ ಮಾರಾಟಗಾರರೂ ಇರುತ್ತಾರೆ.

## ನೆಲ:
ಇಲ್ಲಿ ಸಮತಟ್ಟಾದ ಬಯಲು ಪ್ರದೇಶವಾಗಿದ್ದು ಮಳೆಯಾಧಾರಿತ ಹಾಗೂ ನೀರಾವರಿ (ಬೋರ್ರ್ವೆಲ್ಗಳಲ್ಲಿ ಪಂಪ್ ಸೆಟ್) ಸಹಾಯದಿದ ಬೆಳೆಯುತ್ತಿದ್ದು,  ಇಲ್ಲಿಂದ ಸುಮಾರು ೧೦ಕೀಮೀ ಗಳಷ್ಟು ದೂರ ಯಾವುದೇ ಗುಡ್ದ ಗಾಡು ಪ್ರದೇಶವಿರುವುದಿಲ್ಲ, ಇಲ್ಲಿಗೆ ಹತ್ತಿರದ ಗುಡ್ಡ ಎಂದರೆ ಕೋನಸಾಗರದ ಗುಡ್ಡ.

## ಬೆಳೆ  
ಮರಗಳು: 
ಈ ಊರಿನ ಸುತ್ತ ಮತ್ತು ಊರಿನ ಒಳಬಾಗದಲ್ಲಿ ಕಂಡುಬರುವ ಮರಗಳು ಎಂದರೆ ಬೇವು,ಚಿನಕೇಸರಿ, ಗ್ಲಿರ್ಸೀಡಿಯ, ಆಲ, ಅತ್ತಿ, ಆಸು, ಆಕಾಶಮಲ್ಲಿಗೆ, ನೀಲಗಿರಿ, ತೆಂಗು, ಅಡಿಕೆ, ಬಾಳೆ, ಸೀತಾಫಲ, ಬಾರೆ, ಬೇವು, ಹೆಬ್ಬೇವು, ದಾಳಿಂಬೆ, ಪೇರಲ(ಬುಕ್ಕೆ), ನೇರಳೆ, ಕಾರೆ, ಹಲಸು,

ವರ್ಗ:ಚಿತ್ರದುರ್ಗ ಜಿಲ್ಲೆ
ಗುಣಮಟ್ಟ ನೀತಿ

**ಗುಣಮಟ್ಟ ನೀತಿ**

**ಧ್ಯೇಯ**

ನಮ್ಮ ಸೇವೆಯಿರುವ ವ್ಯಾಪಾರ ರಂಗದಲ್ಲಿ 'ಗುಣಮಟ್ಟ'ವು ಒಂದು ಅತಿಮುಖ್ಯವಾದ ಸ್ಪಧಾ೯ತ್ಮಕ ಅಂಶವಾಗಿದ್ದು, ಅದರಿಂದಾಗಿ ನಾವು ಗುಣಮಟ್ಟದಲ್ಲಿ ಯಾವಾಗಲೂ ಗುರುತಿಸಲ್ಪಡುವ ನಾಯಕ ಸ್ಥಾನದಲ್ಲಿರಲು ಬಯಸುತ್ತೇವೆ. ಗುಣಮಟ್ಟ ಎನ್ನುವುದು ನಾವು ಗ್ರಾಹಕರ ಮತ್ತು ಸಹಭಾಗಿಗಳ ನಿರೀಕ್ಷೆ ಮುಟ್ಟುವುದು, ಅಥವಾ ನಿರೀಕ್ಷೆ ಮೀರುವುದಾಗಿದೆ.

ನಾವು ನಮ್ಮ ಉದ್ದಿಮೆಯಲ್ಲಿ ಬೆಳೆಯುವುದಕ್ಕಾಗಿ ಎಲ್ಲಾ ಉತ್ಪಾದನಾ ಹಂತದಲ್ಲಿ ಗುಣಮಟ್ಟವನ್ನು ಸಮನ್ವಯಗೊಳಿಸುತ್ತೇವೆ.

**ಮಾಗ೯**

ನಮ್ಮ ಧ್ಯೇಯ ಸಾಧನೆಗಾಗಿ,

ನಮ್ಮ ಎಲ್ಲಾ ಉತ್ಪಾದನೆಗಳ, ವಿಧಾನಗಳ ಮತ್ತು ಸೇವೆಗಳ ಗುಣಮಟ್ಟವನ್ನು ನಿರಂತರವಾಗಿ ಹೆಚ್ಚಿಸುವುದಕ್ಕಾಗಿ ನಾವೆಲ್ಲಾ ಜವಾಬ್ದಾರರಾಗಿರುತ್ತೇವೆ.

ನಾವು ನಮ್ಮ ಗುಣಮಟ್ಟವನ್ನು ಉತ್ತಮಗೊಳಿಸುವುದು ಮತ್ತು ಅಭಿವೃದ್ಧಿಗೊಳಿಸುವುದಕ್ಕಾಗಿ; ಗ್ರಾಹಕರನ್ನು ಗುರುತಿಸುವುದು, ಅವರ ಅವಶ್ಯಕತೆ ಗ್ರಹಿಸುವುದು, ಪ್ರಭಾವಿತಗೊಳಿಸುವುದು ಮತ್ತು ಮಾರುಕಟ್ಟೆಯ ಬೇಡಿಕೆ ಇವುಗಳನ್ನು ಆಧಾರವಾಗಿಟ್ಟುಕೊಳ್ಳುವುದು.

ನಾವು ನಮ್ಮ ಗುಣಮಟ್ಟ ಸಂಬಂಧಿತ ನಿಯಮಗಳ ಬಗ್ಗೆ, ನಿಯುಕ್ತ ಅಧಿಕಾರಿಗಳೊಂದಿಗೆ ಕ್ರಿಯಾತ್ಮಕ ಚಚೆ೯ ನೆಡೆಸುವುದು.

ನಾವು ನಮ್ಮ ಎಲ್ಲಾ ಗುಣಮಟ್ಟ ಸಂಬಂಧಿತ ಬೇಡಿಕೆಗಳಿಗೆ ಮಿತವ್ಯಯ ವಿಧಾನ, ಆಗಾಧ ಅನುಭವ, ವ್ಯಾಪಾರ ಕಾಯ೯ವಿಧಾನ ಮತ್ತು ಅಗತ್ಯತೆ ಇವುಗಳೊಂದಿಗೆ ಬದ್ಧರಾಗಿರುವೆವು.

ನಾವು ನಮ್ಮ ಉತ್ಪಾದನೆಗಳ (ಆಹಾರ ಮತ್ತು ಸುರಕ್ಷಿತ ಪೋಷಣೆಯನ್ನೂ ಸೇರಿಸಿ)ಸುರಕ್ಷತೆ ಮತ್ತು ಸುರಕ್ಷಿತ ನಿವ೯ಹಣೆಯ ಬಗ್ಗೆ ಭರವಸೆ ಕೊಡುತ್ತೇವೆ.

ನಾವು ನಮ್ಮ ಗ್ರಾಹಕರಿಗೆ ನಮ್ಮ ಉತ್ಪಾದನೆಗಳ ಸುರಕ್ಷತೆಯ ಬಗ್ಗೆ ಮಾಹಿತಿ ಕೊಡುತ್ತೇವೆ ಮತ್ತು ನಮ್ಮ ಉತ್ಪಾದನೆಗಳನ್ನು ನಿಯಮ ಬಾಹಿರವಾಗಿ ಉಪಯೋಗಿಸಿದಂತೆ ಸಲಹೆ ನೀಡುತ್ತೇವೆ. 

ನಾವು ನಮ್ಮ ಪ್ರಸಕ್ತ ಸಹವತಿ೯ಗಳ ನಿಕಟ ಸಹಕಾರದೊಂದಿಗೆ, ನವನವೀನ ಗುಣಮಟ್ಟ ವಿಧಾನಗಳು, ಉತ್ಪನ್ನಗಳು ಮತ್ತು ಸೇವೆಗಳನ್ನು ಅಭಿವೃದ್ಧಿಪಡಿಸುತ್ತೇವೆ.

ನಾವು ನಮ್ಮ ನಿವ೯ಹಣಾ ವ್ಯವಸ್ಥೆಯನ್ನು, ನಮ್ಮ ವಿಧಾನಗಳು, ಉತ್ಪನ್ನಗಳು ಮತ್ತು ಸೇವೆಗಳನ್ನು ಪ್ರೋತ್ಸಾಹಿಸುವುದಕ್ಕೆ ಮತ್ತು ಗುಣಮಟ್ಟವನ್ನು ಖಾತ್ರಿಗೊಳಿಸುವುದಕ್ಕೆ ಉಪಯೋಗಿಸುತ್ತೇವೆ.
_______________________________________________________________________________________________

**ಉಲ್ಲೇಖ**

ವರ್ಗ:ಉದ್ಯಮ
ಸ್ವರ (ಭಾಷೆ)

ಕನ್ನಡ ಭಾಷೆಯು  ನಾಲ್ಕು  ದ್ರಾವಿಡ  ಭಾಷೆಗಳಲ್ಲಿ  ಒಂದು. ಕನ್ನಡದಲ್ಲಿ  ಒಟ್ಟು  ೪೯ ಅಕ್ಷರಗಳಿವೆ. ಅವುಗಳನ್ನು  **ವರ್ಣ ಮಾಲೆ** ಎಂದು  ಕರೆಯುತ್ತಾರೆ. ವರ್ಣಗಳ ಈ ಮಾಲೆಯನ್ನು ಕನ್ನಡ ಮಾತೆಯಾದ ತಾಯಿ ಭುವನೇಶ್ವರಿಗೆ  ಶ್ರದ್ಧಾ ಭಕ್ತಿಗಳಿಂದ  ಅರ್ಪಿಸೋಣ  !!! 
 
ವರ್ಣಮಾಲೆಯನ್ನು  ಮೂರು ವಿಭಾಗಗಳಾಗಿ ವಿಂಗಡಿಸಲಾಗಿದೆ. ಅವು ಕ್ರಮವಾಗಿ ಸ್ವರಗಳು,  ವ್ಯಂಜನಗಳು ಮತ್ತ್ತು  ಯೋಗವಾಹಗಳು. ಸ್ವತಂತ್ರವಾಗಿ ಉಚ್ಚಾರ ಮಾಡಲಾಗುವ ಅಕ್ಷರಗಳನ್ನು ಸ್ವರಗಳೆಂದು ಕರೆಯುತ್ತೇವೆ 

**ಸ್ವಯಂ  ರಂಜತಿ  ಇತಿ  ಸ್ವರಃ ಚ್ರ**

ಇವು  ಒಟ್ಟು  ಹದಿಮೂರು.  ಅವುಗಳು ,**ಅ, ಆ , ಇ, ಈ, ಉ, ಊ, ಋ, ಎ, ಏ, ಐ, ಒ, ಓ, ಔ**  (ೠ ಎಂಬ ಅಕ್ಷರದಿಂದ ಪದಗಳು ದೊರಕದೆ ಇರುವುದರಿಂದ ಈ ಅಕ್ಷರವನ್ನು ಕೈಬಿಡಲಾಗಿದೆ)

ಇವುಗಳನ್ನು ಎರಡು ಭಾಗಗಳಾಗಿ ವಿಂಗಡಿಸಬಹುದು .  
* ಹ್ರಸ್ವಾಕ್ಷರಗಳು  -    **ಅ, ಇ, ಉ, ಋ, ಎ, ಒ**     (ಒಟ್ಟು - ೬)
* ದೀರ್ಘಾಕ್ಷರಗಳು  - **ಆ, ಈ, ಊ, ಏ, ಐ, ಓ, ಔ**  (ಒಟ್ಟು - ೭)

ವ್ಯಂಜನಗಳು ಅರ್ಧ ಮಾತ್ರಾ ಕಾಲ ಉಚ್ಚಾರ ಉಳ್ಳ  ಅಕ್ಷರಗಳಾದ್ದರಿಂದ ಇವುಗಳನ್ನು  ಸ್ವತಂತ್ರವಾಗಿ ಉಚ್ಚರಿಸಲು ಬಹಳ ಕಷ್ಟ . ಇವುಗಳ ಸುಲಲಿತವಾದ ಸುಲಭ ಉಚ್ಚಾರಣೆಗಾಗಿ ಸ್ವರಗಳ ಸಹಾಯಬೇಕು. ಹೇಗೆಂದರೆ

ಕ್  + **ಅ** =  **ಕ **

ಕ್  + **ಆ**  =  **ಕಾ**

ಕ್  + **ಇ**  =  **ಕಿ**

ಕ್  + **ಈ** =  **ಕೀ**

ಕ್  + **ಉ** =  **ಕು**
 
ಕ್  + **ಊ** = **ಕೂ**
 
ಕ್  + **ಋ**  =  **ಕೃ**

ಕ್  +  **ಎ**   =  **ಕೆ**

ಕ್  +  **ಏ**   =  **ಕೇ**

ಕ್  +  **ಏ**   =   **ಕೈ**

ಕ್  +  **ಒ**   =  **ಕೊ**

ಕ್  +  **ಓ**   =  **ಕೋ**

ಕ್  +  **ಔ**   =   **ಕೌ**

ಕ್  + ಅ  + ಂ  =  **ಕಂ**  ಇವು ಯೋಗವಾಹಗಳ ಬಳಕೆ. ( ಂ  ಎಂಬ ಚಿಹ್ನೆಯನ್ನು  **ಅನುಸ್ವಾರ** ಎಂದು ಕರೆಯುತ್ತಾರೆ. ಃ  ಎಂಬ ಚಿಹ್ನೆ ಯನ್ನು  **ವಿಸರ್ಗ** ಎಂದು ಕರೆಯುತ್ತಾರೆ) 

ಕ್  +  ಆ  + ಃ = **ಕಃ**  - ಇವುಗಳನ್ನು  ಗುಣಿತಾಕ್ಷ ರಗಳೆಂದು  ಕರೆಯುತ್ತಾರೆ.  (ಕಾ  ಗುಣಿತ - ಎಂದು  ಕೆಲವರು  ಕರೆದರೂ,  **ಕ** ಎಂಬ  ವ್ಯಂಜನಕ್ಕೆ  ಸ್ವರಗಳನ್ನು  ಸೇರಿಸಿದಾಗ,  ಅದು  ಕಾ  ಗುಣಿತ  ಎನ್ನಬಹುದಾಗಿದೆ .  ಗ  ಎಂಬ  ವ್ಯಂಜನಕ್ಕೆ  ಸ್ವರಗಳನ್ನು  ಸೇರಿಸಿದಾಗ  ಅದು  ಗಾ ಗುಣಿತ  ಎನ್ನುವುದು  ಸೂಕ್ತವೇ  ? )

ವ್ಯಂಜನಗಳು  ಒಟ್ಟು   ೩೪.  ಇವುಗಳನ್ನು   ಎರಡು  ವಿಭಾಗಗಳಾಗಿ  ವಿಂಗಡಿಸಲಾಗಿದೆ .

ಅವುಗಳೆಂದರೆ

ವರ್ಗೀಯ ವ್ಯಂಜನಗಳು ಒಟ್ಟು  ೨೫.

ಅವರ್ಗೀಯ ವ್ಯಂಜನಗಳು ಒಟ್ಟು  ೯.

ವರ್ಗೀಯ ವ್ಯಂಜನಗಳು ಈ ರೀತಿ ಇವೆ  :-

ಹೀಗೆ  ವರ್ಗೀಯ  ವ್ಯಂಜನಗಳು   ಐದು  ವರ್ಗಗಳ   ಐದು  ಗುಂಪಿದೆ.  ಪ್ರತಿ  ವರ್ಗದ  ಮೊದಲ ಮತ್ತು ಮೂರನೆಯ ಅಕ್ಷರಗಳನ್ನು  **ಅಲ್ಪ ಪ್ರಾಣಾಕ್ಷರಗಳು** ಎನ್ನುತ್ತಾರೆ . ಹಾಗೆಯೇ ಎರಡನೇ ಮತ್ತು ನಾಲ್ಕನೇ   ಅಕ್ಷರಗಳನ್ನು  **ಮಹಾಪ್ರಾಣಾಕ್ಷರಗಳು** ಎನ್ನುತ್ತಾರೆ. ವರ್ಗದ ಕೊನೆ  - ಐದನೇ ಅಕ್ಷರವನ್ನು **ಅನುನಾಸಿಕಾಕ್ಷರ** ಎನ್ನುತ್ತಾರೆ.

ಅವರ್ಗೀಯ ವ್ಯಂಜನಗಳು ಒಟ್ಟು  ೯.    ಇವು ,

ಯ, ರ, ಲ, ವ, ಶ, ಷ, ಸ, ಹ, ಳ  (ಕ್ಷ ,  ತ್ರ  ---   ಇವು  ಸಂಯುಕ್ತಾಕ್ಷರಗಳು)

ವರ್ಗ:ಕನ್ನಡ ವ್ಯಾಕರಣ
ಕೋನಸಾಗರ

ಇದು ಭಾರತದ ಕರ್ನಾಟಕ ರಾಜ್ಯದ ಚಿತ್ರದುರ್ಗ ಜಿಲ್ಲೆಯ ಮೊಳಕಾಲ್ಮುರು ತಾಲೂಕಿನ ಒಂದು ಗ್ರಾಮ, ಇದು ಪಾಳೇಗಾರರ ಕಾಲದಿಂದಲೂ (೫೦೦)ವರ್ಷಗಳಿಗಿಂತಲೂ ಹಳೆಯದಾದ ಗ್ರಾಮ. ಇಲ್ಲಿ ಶ್ರೀ ಗುರುತಿಪ್ಪೇರುದ್ರಸ್ವಾಮಿ ದೇವಸ್ಥಾನ ವಿದೆ.

ವರ್ಗ:ಚಿತ್ರದುರ್ಗ ಜಿಲ್ಲೆ
ಮೊಗಲಹಳ್ಳಿ

ಇದು ಭಾರತದ ಕರ್ನಾಟಕ ರಾಜ್ಯದ ಚಿತ್ರದುರ್ಗ ಜಿಲ್ಲೆಯ ಮೊಳಕಾಲ್ಮುರು ತಾಲೂಕಿನ ಒಂದು ಗ್ರಾಮ ಇದು ಕೊಂಡ್ಲಹಳ್ಳಿ ಮತ್ತು ಬಿ.ಜಿ.ಕೆರೆ (ಬೊಮ್ಮಗೊಂಡನಕೆರೆ) ಮದ್ಯದಲ್ಲಿ ಇರುತ್ತದೆ.

ವರ್ಗ:ಚಿತ್ರದುರ್ಗ ಜಿಲ್ಲೆ
ಹೂಡುವಳಿ ಘಟಕ

ಗಣಕಯಂತ್ರಗಳಿಗೆ ನೀಡಬೇಕಾದ ಆದೇಶಗಳನ್ನು 'ಹೂಡುವಳಿ ಘಟಕ' ದ ಮೂಲಕ ನೀಡುತ್ತೆವೆ. ಕೆಲ ಪ್ರಮುಖ ಹೂಡುವಳಿ ಘಟಕಗಳು ಯಾವುವೆಂದರೆ ಕೀಲಿ ಮಣೆ(ಕೀ-ಬೋರ್ಡ್), ಕ್ಯೆ-ಇಲಿ, ಕಾರ್ಡ್ ಒದುಗ ಮುಂತಾದುವು.

ವರ್ಗ:ಗಣಕಯಂತ್ರ
ಸಿಎಸ್ಎಲ್ಸಿ

## ಸ್ಥಳೀಯ ಸಂಸ್ಕೃತಿಗಳ ಅಧ್ಯಯನ ಕೇಂದ್ರ 
**ಸ್ಥಳೀಯ ಸಂಸ್ಕೃತಿಗಳ ಅಧ್ಯಯನ ಕೇಂದ್ರ**ವು (ಸಿಎಸ್‌ಎಲ್‌ಸಿ) CSLCಭಾರತೀಯ ಸಂಸ್ಕೃತಿಗಳ ಅಧ್ಯಯನ ನಡೆಸುತ್ತಿರುವ ಸಂಶೋಧನಾ ಕೆಂದ್ರ. ೨೦೦೭ನೆಯ ಇಸವಿಯಲ್ಲಿ ಅಸ್ಥಿತ್ವಕ್ಕೆ ಬಂದ ಈ ಸಂಸ್ಥೆ ಮಲೆನಾಡಿನ ಮಡಿಲಲ್ಲಿರುವ ಶಿವಮೊಗ್ಗದ ಕುವೆಂಪು ವಿಶ್ವವಿದ್ಯಾನಿಲಯದ ಅವರಣದಲ್ಲಿದೆ.
ಸ್ಥಳೀಯ ಸಂಸ್ಕೃತಿಗಳ ಅಧ್ಯಯನ ಕೇಂದ್ರವು ಕುವೆಂಪು ವಿಶ್ವವಿದ್ಯಾನಿಲಯ ಹಾಗೂ ಬೆಲ್ಜಿಯಂನ ಘೆಂಟ್ ವಿಶ್ವವಿದ್ಯಾನಿಲಯದ 'ಸಂಸ್ಕೃತಿಗಳ ತುಲನಾತ್ಮಕ ಅಧ್ಯಯನ ವಿಭಾಗ'ದ ಸಹಭಾಗಿತ್ವದಲ್ಲಿ ಅಸ್ಥಿತ್ವಕ್ಕೆ ಬಂದಿದೆ.

ವರ್ಗ:ಸಂಸ್ಕೃತಿ
ರವಿ ಬಾಸ್ವಾನಿ

thumb|right|250px|'ರವಿ ಬಾಸ್ವಾನಿ'
ಹಿಂದಿ ಚಿತ್ರರಂಗದ ಒಬ್ಬ ಹಿರಿಯ ನಟ, **ರವಿ ಬಾಸ್ವಾನಿ** ೧೯೮೧ ರಲ್ಲಿ 'ಸಾಯಿಪರಂಜಪೆ'ಯವರು ನಿರ್ದೇಶಿಸಿದ, ’ಚಷ್ಮೆ ಬದ್ದೂರ್’ ಚಿತ್ರದ ಮೂಲಕ, ಅಭಿನಯವನ್ನು ಪ್ರಾರಂಭಿಸಿದರು. ತಮ್ಮ ಜೀವನದ ೩೦ ವರ್ಷಗಳಲ್ಲಿ ಅವರು ನಟಿಸಿದ್ದು, ೩೦ ಸಿನೆಮಾಗಳಲ್ಲಿ. ರವರ ವಿಶೇಷತೆಯೆಂದರೆ ಚಿತ್ರಗಳ ಸಂಖ್ಯೆಗಿಂತಲೂ ರವಿಯವರು ನಟಿಸಿದ ಚಿತ್ರಗಳ ಗುಣಮಟ್ಟ. ಅದರಿಂದಾಗಿ ಪ್ರೇಕ್ಷಕರು ಅವರ ಚಿತ್ರಗಳನ್ನು ನೋಡಲು ಹಾತೊರೆಯುತ್ತಿದ್ದರು.
## ’ರವಿ ಬಾಸ್ವಾನಿ' ಅಭಿನಯಿಸಿದ ಚಿತ್ರಗಳು
‍* ’ಕಹಿ ಹಾಂ, ಕಭಿ ನ’
* ’ಅಬ್ ಆಯೆಗ ಮಜ’
* ’ಜಾನೆ ಭಿ ದೊ ಯಾರೋಂ’ ಚಿತ್ರದಲ್ಲಿ ಅವರು ಅತ್ಯಂತ ಜನಪ್ರಿಯತೆಯನ್ನು ಗಳಿಸಿದರು
* ’ಪೀಛಾಕರೊ’ ಮುಂತಾದ ಸ್ಮರಣೀಯ ಚಿತ್ರಗಳಲ್ಲಿ ಕೆಲಸಮಾಡಿದ್ದಾರೆ.

## ’ಕಮರ್ಶಿಯಲ್ ಚಿತ್ರ’ಗಳಲ್ಲೂ ಅಭಿನಯಿಸಿದ್ದಾರೆ
* ’ಬಂಟಿ ಔರ್ ಬಬ್ಲಿ’
* ’ಪ್ಯಾರ್ ತು ನೆಕ್ಯಾ ಕಿಯ’ 
## ’ಕಿರುತೆರೆ’ ಯಲ್ಲಿ
’ಕಿರುತೆರೆ’ ಯಲ್ಲಿ ಕೆಲವು ಧಾರಾವಾಹಿಗಳಲ್ಲಿ ಅವರು ಕಾಣಿಸಿಕೊಂಡಿದ್ದಾರೆ. ಹಿರಿಯನಟ 'ನಾಸಿರುದ್ದೀನ್ ಶ,' ರವರ ಚೊಚ್ಚಲ ಚಿತ್ರ, 'ಯೂಂ ಹೋತಾ ತೊ ಕ್ಯಾಂ ಹೋತ', ಎಂಬ ಚಿತ್ರದಲ್ಲಿ 'ರವಿ ಬಾಸ್ವಾನಿ'ಯವರಿಗೆ, ನಾಯಕನ ಪಾತ್ರ ದೊರೆತಿತ್ತು.
## ಮರಣ
ಇಂತಹ ಕಲಾವಿದ, 'ರವಿ ಬಾಸ್ವಾನಿ' ಯವರು, 'ಶಿಮ್ಲಾ' ದಲ್ಲಿ ಮಂಗಳವಾರ, ೨೭, ಜುಲೈ, ೨೦೧೦ ರಂದು, ತೀವ್ರ ಹೃದಯಾಘಾತದಿಂದ ನಿಧನರಾದರು, ಅವರಿಗೆ ೬೩ ವರ್ಷ ವಯಸ್ಸಾಗಿತ್ತು.'ರವಿ ಬಾಸ್ವಾನಿ'ಯವರು ಶಿಮ್ಲಾಕ್ಕೆ ಹೋಗಿದ್ದು,  ಹೊಸ ಚಿತ್ರವೊಂದರ ಚಿತ್ರೀಕರಣದ ತಾಣವನ್ನರಿಸಲು. ಹಿಂದಿರುಗಿ ಬರುವಾಗ, ತೀವ್ರ ಹೃದಯಾಘಾತದಿಂದ ನಿಧನರಾದರು. ಸಕಾಲದಲ್ಲಿ ವೈದ್ಯಕೀಯ ನೆರವು ಲಭಿಸದ ಕಾರಣ, ಅವರು ಕೊನೆಯುಸಿರೆಳೆದರು.

ವರ್ಗ:ಚಲನಚಿತ್ರ ನಟರು
ಗೌರಿ ಹಬ್ಬ

**ಗೌರಿ ಹಬ್ಬ** ಕನ್ನಡ ನಾಡಿನ ದೊಡ್ಡ ಹಬ್ಬ. ಭಾದ್ರಪದ ತದಿಗೆಯಂದು ಗೌರಿ ಹಬ್ಬ ಆಚರಿಸಲಾಗುತ್ತದೆ. ಇದು ಮುತ್ತೈದೆಯರಿಗೆಲ್ಲಾ ಸೌಭಾಗ್ಯ ನೀಡುವ ಹಬ್ಬ ಎಂಬ ನಂಬಿಕೆ.

ಒಮ್ಮೆ ಬಹಳ ಬರಗಾಲ ಬಂದು ಕೆರೆ ಕೊಳ್ಳಗಳೆಲ್ಲ ವರ್ಷಗಟ್ಟಲೆ ಬತ್ತಿ ಆಕಾರ ಎದ್ದೇಳುತ್ತದೆ. ಜನ ದನಗಳಿಗೆ ಕುಡಿವ ನೀರು ಕೂಡ ಇಲ್ಲದೇ ಕಂಗಾಲಾಗುತ್ತಾರೆ. ಬುಡಬಡಿಕೆಯವನೊಬ್ಬ "ಮುತ್ತೈದೆಯೊಬ್ಬಳನ್ನು ಕೆರೆಗೆ ಹಾರ (ಬಲಿ) ಕೊಡುವುದಾದರೆ ಕೆರೆ ತುಂಬುವಷ್ಟು ಮಳೆಯಾಗುತ್ತದೆ" ಎಂದು ಹೇಳಿ ಹೋಗುತ್ತಾನೆ. ಆಗ ಊರ ಗೌಡನಿಗೆ ಚಿಂತೆ ಆಗುತ್ತದೆ. ಯಾರು ಇದಕ್ಕೆ ಒಪ್ಪುತ್ತಾರೆ ಎಂದು.

ಆಗ ಅವನ ಹಿರಿ ಸೊಸೆ 'ಗೌರಿ' ಮುಂದೆ ಬಂದು "ಮಳೆ ಬಂದು ಕೆರೆ ತುಂಬಿದಲ್ಲಿ ಮುತ್ತೈದೆಯನ್ನು ಬಲಿ ಕೊಡುವುದಾಗಿ ಹರಕೆ ಹೊತ್ತುಕೊಳ್ಳಿ. ಕೆರೆ ತುಂಬಿದಲ್ಲಿ ತಾನು ಆ ಹರಕೆಯನ್ನು ನೆರವೇರಿಸುತ್ತೇನೆ" ಎಂದು ಹೇಳುತ್ತಾಳೆ. ಅದರಂತೆಯೇ ಗೌಡನು ಹರಕೆ ಹೊತ್ತುಕೊಳ್ಳುತ್ತಾನೆ.
ಕಾಕತಾಳೀಯವೋ ಎಂಬಂತೆ ಅದೇ ವರ್ಷ ತುಂಬಾ ಮಳೆ ಸುರಿದು ಕೆರೆ ಕೊಳ್ಳಗಳೆಲ್ಲ ತುಂಬಿ ತುಳುಕುತ್ತವೆ.

ಮಾವನಿಗೆ ಕೊಟ್ಟ ಮಾತಿನಂತೆ ಗೌರಿ ಆ ಕೆರೆಗೆ ಬಿದ್ದು ಪ್ರಾಣ ಕಳೆದುಕೊಳ್ಳುತ್ತಾಳೆ. ಅವಳ ತಂಗಿ 'ಗಂಗೆ' ( ಕಿರಿ ಸೊಸೆ ) ಕೂಡ ಮರುದಿನ ಅಕ್ಕನ ಅಗಲಿಕೆಯ ನೋವು ತಾಳಲಾಗದೆ ತಾನೂ ಕೆರೆಗೆ ಹಾರವಾಗುತ್ತಾಳೆ.

ಈ ಗೌರಿಯನ್ನು ನೆನಪಿಸಿಕೊಂಡು ಆ ಕೆರೆಯಿಂದ ( ಸೂಳೇಕೆರೆಯೇ ಅದು ಎಂಬ ನಂಬುಗೆಯಿದೆ ) ಒಂದು ತಂಬಿಗೆ ನೀರನ್ನು ತಂದು ಪೂಜಿಸಿ ಮತ್ತೆ ಅದೇ ಕೆರೆಗೆ ಬಿಡುವ ಆಚರಣೆ ಜಾರಿಗೆ ಬಂದಿರಬಹುದು. ಮಲೆನಾಡಿನ ಕೆಲವೆಡೆ ಗೌರಿಯನ್ನು ಬಿಟ್ಟ ಬಳಿಕ ಗಂಗೆಯನ್ನೂ ತಂದು ಪೂಜಿಸುವ ಆಚರಣೆ ಇದೆ.

## ಗೌರಿ ಮಹಿಮೆಯ ಬಗ್ಗೆ 
ಗೌರಿ ಗಣೇಶ ಹಬ್ಬ ಬಂತು ಎಂದರೆ ಎಲ್ಲರಿಗೂ ತುಂಬಾ ಖುಷಿ ಸಂಭ್ರಮ ಸಡಗರ ಅದೇ ರೀತಿ ನಮ್ಮ ಚಾಮರಾಯನ ಕೋಟೆಯ ಜನರಿಗೂ ತುಂಬಾ ಸಂಭ್ರಮ ಸಡಗರ ಏಕೆಂದರೆ ನಮ್ಮ ಚಾಮರಾಯನ ಕೋಟಿಯಲ್ಲಿ ಮಾರಾಟಕ್ಕಿಟ್ಟಿರುವ ಗೌರಿ ಗಣೇಶನನ್ನು ಕೊಂಡು ತರುವುದಿಲ್ಲ ಬದಲಾಗಿ ಆ ಊರಿನ ಜನರೇ ಸ್ವತಃ ಗೌರಿ ಮತ್ತು ಗಣೇಶ ಮೂರ್ತಿಯನ್ನು ತಯಾರಿಸುತ್ತಾರೆ ಈ ಗೌರಿ ಗಣೇಶ ಮೂರ್ತಿಯನ್ನು ಹಬ್ಬಕಿರುವ ದಿನಕ್ಕಿಂತ 9 ದಿನ ಮುಂಚಿತವಾಗಿಯೇ ಮೂರ್ತಿಗಳನ್ನು ತಯಾರಿಸಲು ಆರಂಭಿಸುತ್ತಾರೆ. ಬೆಳಗಿನ ಜಾವ ಎರಡರಿಂದ ಮೂರು ಗಂಟೆ ಸಮಯದಲ್ಲಿ ಆ ಊರಿನ ಗಂಡಸರು ಮಾತ್ರ ದೋಣಿಯಲ್ಲಿ ಹೊಳೆಗೆ ಹೋಗಿ ಮಣ್ಣು ತಂದು ಗಣೇಶನ ತಯಾರಿಸುತ್ತಾರೆ ಕಡಲೆ ಬೆಳೆಯನ್ನು ಒಂದು ದಿನ ನೆನೆಯನ್ನು ಬಿಟ್ಟು ಅದನ್ನು ರುಬ್ಬಿ ಹಿಟ್ಟನ್ನು ಮಾಡಿ ಆ ಹಿಟ್ಟಿನಿಂದ ಗೌರಮ್ಮನನ್ನು ಅರ್ಧಶನಿರಾಕೃತಿ ಮಾತ್ರ ನಿರ್ಮಿಸುತ್ತಾರೆ ಹೀಗೆ ತಯಾರಿಸಿ ಹಬ್ಬದ ದಿನದಂದು ಗೌರಿ ಗಣೇಶನನ್ನು ಪ್ರತಿಷ್ಠಾಪಿಸುತ್ತಾರೆ ನಂತರ ತಿಂಗಳ ಪೂರ್ತಿ ಬೆಳೆಗೆ ಸಂಜೆ ಪೂಜೆ ಪುನಸ್ಕಾರಗಳು ನಡೆಯುತ್ತಿರುತ್ತದೆ ಎಲ್ಲರೂ ಗೌರಮ್ಮನಿಗೆ ಮಡ್ಲಕ್ಕಿ ಹಾಕಿ ಪ್ರಸಾದ ಸೇವಿಸಿ ಹೋಗುತ್ತಾರೆ. ಗೌರಮ್ಮನ ಬಳಿ ಕಷ್ಟ ಎಂದು ಬಂದವರಿಗೆ ಹಾರೈಸಿ ಹಾರೈಸುತ್ತಾಳೆ ನಾವು ಏನು ಕೇಳಿದರು ಕೊಡುತ್ತಾಳೆ ಎಂಬುವುದು ನಮ್ಮೆಲ್ಲರ ನಂಬಿಕೆಯಾಗಿದೆ ಗೌರಿ ಗಣೇಶನ ವಿಸರ್ಜಿಸುವ ಹಿಂದಿನ ದಿನ ಸಾವಿರಾರು ಸಂಖ್ಯೆ ಎಲ್ಲಾ ಭಕ್ತಾದಿಗಳು ಪೂಜೆ ಮಾಡಿಸಿ ತಾಯಿಗೆ ಮಡಿಲಕ್ಕಿ ಹಾಕಿ ಅದಕ್ಕೆ ಮಾಡಿರುವವರು ಆ ತಾಯಿಗೆ ಸೀರೆ ಉಡಿಸಿ ಸಂತಸ ಸಂಭ್ರಮದಿಂದ ಓಡಾಡುತ್ತಿರುತ್ತಾರೆ ಮನೆಮನೆಯಲ್ಲೂ ಹಣ್ಣು ಕಾಯಿ ಮಾಡಿಸಿ ಆ ತಾಯಿಯನ್ನು ಬತ್ತಿಯಿಂದ ಬೇಡಿಕೊಳ್ಳುತ್ತಾರೆ ನಂತರ ಹೊಳೆಯ ಮಧ್ಯದಲ್ಲಿ ಪೂಜೆ ಮಂತ್ರ ಘೋಷಗಳೊಂದಿಗೆ ತಾಯಿಯನ್ನು ವಿಸರ್ಜಿಸುತ್ತಾರೆ

## ಪೌರಾಣಿಕ ಹಿನ್ನಲೆ
ಗೌರಿಯು ತವರು ಮನೆಗೆ ಹೋಗುವ ಸಂಭ್ರಮ ಇಲ್ಲಿ ಸಾಂಕೇತಿಕವಾಗಿದೆ.

pl explain full story as explained above.

ತದಿಗೆ ದಿನದಂದು ಗೌರಿಯನ್ನು ಸರ್ವಳಂಕೃತ ಭೂಷಿತಳಾಗಿ ಪೂಜಿಸಿ, ಮೊರದ ಬಾಗಿನವನ್ನು ಕೊಟ್ಟು ಆಶೀರ್ವಾದ ವನ್ನು ಪಡೆಯುತ್ತಾರೆ.

ಮರುದಿದಂದು ಗೌರಿಯ ಮಗ ಗಣಪತಿಯು ಬಂದು ಕಡುಬು ಹಾಗೂ ಮೋದಕಗಳನ್ನು ತಿಂದು ಸರ್ವರನ್ನು ಆಶೀರ್ವದಿಸಿ ತನ್ನ ತಾಯಿಯೊಡನೆ ಕೈಲಾಸಕ್ಕೆ ತೆರಳುತ್ತಾನೆ.

## ಉಲ್ಲೇಖಗಳು
ವರ್ಗ:ಹಬ್ಬಗಳು
ಲಕ್ಷ್ಮೀಪುರ

**ಲಕ್ಷ್ಮೀಪುರ** ಗ್ರಾಮವು ಜಿಲ್ಲೆಯ ಶ್ರೀನಿವಾಸಪುರ ತಾಲ್ಲೂಕು ಕೇಂದ್ರದಿಂದ ಸುಮೂರು ೨೦ ಕಿ.ಮೀ. ದೂರದಲ್ಲಿ ಬೆಂಗಳೂರು-ಕಡಪ ಅಂತರರಾಜ್ಯ ರಸ್ತೆ ಸಮೀಪವಿದೆ. 
ಕೋಲಾರ ಜಿಲ್ಲೆ ಐತಿಹಾಸಿಕವಾಗಿ ಹಲವು ಸ್ಥಳಗಳ ತವರೂರು. ಜಿಲ್ಲೆಯ ಇತಿಹಾಸವನ್ನು ಗಮನಿಸಿದಾಗ ಅದರ ಕುರುಹುಗಳು ಕಂಡುಬರುತ್ತದೆ. ಕಳೆದ ನಾಲ್ಕು ಶತಮಾನಗಳ ಹಿಂದೆ ಜಿಲ್ಲೆಯಲ್ಲಿ ಪ್ರಾಮುಖ್ಯತೆ ಪಡೆದು, ಮೈಸೂರು ಸಂಸ್ಥಾನಾಧೀಶರ ಅಡಿಯಲ್ಲಿದ್ದ ಸಾಮಂತ ರಾಜ್ಯವೇ 'ಯೇರುಕಾಲ್ವೆ'. ಅಂದು 'ಯೇರುಕಾಲ್ವೆ' ಎಂದು ಪ್ರಸಿದ್ದಿ ಪಡೆದಿದ್ದ ಐತಿಹಾಸಿಕ ಸ್ಥಳವೇ ಇಂದಿನ ಲಕ್ಷ್ಮೀಪುರ.

ವರ್ಗ:ಕೋಲಾರ ಜಿಲ್ಲೆ
ಮೀರಾ ಅಲ್ಫಾಸ

thumb

**ಮೀರಾ ಅಲ್ಫಾಸ** - (ಫೆಬ್ರುವರಿ ೨೧ ೧೮೭೮ - ನವೆಂಬರ್ ೧೭ ೧೯೭೩) (ನಂತರ ಮೀರಾ ಮೋರಿಸೆಟ್, ಮೀರಾ ರಿಚರ್ಡ್) ಹೆಸರಾಂತ ಆಧ್ಯಾತ್ಮ ಗುರುಗಳಲ್ಲೊಬ್ಬರು. ಇವರನ್ನು ಅರವಿಂದಾಶ್ರಮದ ಶ್ರೀ ಮಾತೆಯವರೆಂದೂ ಕರೆಯುವ ವಾಡಿಕೆಯಿದೆ. ಇವರು ಶ್ರೀ ಅರವಿಂದರ ಸಹಕಾರ್ಯಕಾರಿಗಳಾಗಿದ್ದರು. ಶ್ರೀ ಅರವಿಂದರೂ ಇವರೂ ಕೂಡಿ ಅತೀತ ಮಾನಸ ಯೋಗವೆಂಬ ವಿನೂತನ ಯೋಗ ಪದ್ಧತಿಯನ್ನು ಪ್ರಾರಂಭಿಸಿದರು. ಅವರ ವಿವರಣೆಯಂತೆ, ಹಿಂದಿನ ವಿಕಸನಗಳಲ್ಲಿ ಪ್ರಾಣ ಮತ್ತು ಮನಸ್ಸುಗಳು ಪೃಥ್ವಿಯಲ್ಲಿ ಹೇಗೆ ಸಹಜವಾಗಿ ಕ್ರಿಯಾಶೀಲಗೊಂಡವೋ ಅದೇ ರೀತಿಯಲ್ಲಿ ಈ ಯೋಗವು ಮನಸ್ಸಿನಾಚೆಯಿರುವ (ಅತೀತ ಮಾನಸಿಕ) ಶಕ್ತಿಯನ್ನೂ ಕೂಡ ಪೃಥ್ವಿಯ ಮಟ್ಟಕ್ಕೆ ಕೆಳತಂದು ಕಾರ್ಯಗತಗೊಳಿಸಲು ಯತ್ನಿಸುವುದು.
thumb|right|350px|'ಪಾಂಡಿಚೆರಿಯ ಅರವಿಂದಾಶ್ರಮದ ಹೊರನೋಟ'-೨೦೧೨
## ಜನನ
ಮೀರ (ಅಥವಾ ಮಿರ್ರಾ) ಅಲ್ಫಾಸಾ ೧೮೭೮ರಲ್ಲಿ ಫ್ರಾನ್ಸ್ ದೇಶದ ಪ್ಯಾರಿಸ್ ನಗರದಲ್ಲಿ ಜನಿಸಿದರು. ಅವರ ತಂದೆ ಮಾರೀಸ್ ಟರ್ಕಿ ದೇಶೀಯ ಯಹೂದ್ಯ  ಮತ್ತು ಅವರ ತಾಯಿ ಈಜಿಪ್ಟ್ ದೇಶೀಯ ಯಹೂದ್ಯೆ ಮಾತಿಲ್ಡೆ ಇಸ್ಮಾಲೌನ್. ಅವರ ಕುಟುಂಬ ಮೀರಾ ಜನಿಸುವ ಒಂದು ವರ್ಷಮೊದಲು ಫ್ರಾನ್ಸ್ ದೇಶಕ್ಕೆ ವಲೆಸೆ ಬಂದು ನೆಲೆಸಿದ್ದಿತು. ಮೀರಾ ರವರಿಗೆ ಮತ್ತೇಯೋ ಎಂಬ ಒಬ್ಬ ಹಿರಿಯ ಸೋದರನು ಇದ್ದನು. 
## **ಜೀವನ**
ಮೀರಾ ರವರ ಕಥನದಂತೆ, ಅವರು ಬಾಲ್ಯದಿಂದಲೇ ಅಧ್ಯಾತ್ಮಿಕವಾಗಿ ಜಾಗೃತರಾಗಿದ್ದು ಅನೇಕ ಅನುಭವಗಳನ್ನು ಪಡೆದುಕೊಂಡಿದ್ದರು.ಅವರು ಮುಂದೆ ೧೯೦೫ರಲ್ಲಿ ಆಲ್ಜೀರಿಯಾದ ಟ್ಲೇಂಚೆನ್ ನಲ್ಲಿ ಮ್ಯಾಕ್ಸ್ ಥಿಯೋನ್ ಎಂಬ ಗುಹ್ಯವಿದ್ಯಾಭ್ಯಾಸಿಯಿಂದ ಶಿಕ್ಷಣವನ್ನು ಪಡೆದುಕೊಂಡರು. ೧೯೧೪ರಲ್ಲಿ ಅವರು ಶ್ರೀ ಅರವಿಂದರನ್ನು ಭೇಟಿಮಾಡಿದರು ಮತ್ತು ಅವರ ಅಧ್ಯಾತ್ಮಿಕ ಗುರಿಯೂ ಕೂಡ ಮೀರಾ ರವರ ಗುರಿಯೇ ಆಗಿತ್ತೆಂದು ಕಂಡುಕೊಂಡರು. ಬಳಿಕ ಅವರು ೧೯೨೦ರಲ್ಲಿ ಶ್ರೀ ಅರವಿಂದರೊಡನೆ ಸಹಯೋಗಿಸಲು ಶಾಶ್ವತವಾಗಿ ಪುದುಚೇರಿಯಲ್ಲಿಯೇ ನೆಲೆಸಿದರು. ಶ್ರೀ ಅರವಿಂದರು ೧೯೨೬ರಲ್ಲಿ ಏಕಾಂತಕ್ಕೆ ತೆರಳಿದಾಗ ಮೀರಾರವರೇ ಆಶ್ರಮದ ಜವಾಬ್ದಾರಿಯನ್ನು ವಹಿಸಿಕೊಂಡರು, ಮತ್ತು ಅವರ ಮೇಲ್ವಿಚಾರಣೆಯಡಿ ಶ್ರೀ ಅರವಿಂದ ಆಶ್ರಮವು ದೊಡ್ಡ ಸಂಸ್ಥೆಯಾಗಿ ಬೆಳೆಯಿತು. ಶ್ರೀ ಅರವಿಂದರು ೧೯೨೭ರಲ್ಲಿ ರಚಿಸಿದ ತಮ್ಮ 'ದಿ ಮದರ್' ಎಂಬ ಕೃತಿಯಲ್ಲಿ ಮೀರಾರವರನ್ನು ಪರಾಶಕ್ತಿಯ ಅಭಿವ್ಯಕಿಯೆಂದೂ, ಯೋಗದಲ್ಲಿ ತಮ್ಮ ಸರಿಸಮರೆಂದೂ ಘೋಷಿಸಿದರು. ಅಂದಿನಿಂದ ಮೀರಾರವರನ್ನು ಶಿಷ್ಯವರ್ಗವು ಶ್ರೀ ಮಾತೆಯೆಂದೇ ಸಂಬೋಧಿಸತೊಡಗಿತು. ಶ್ರೀ ಅರವಿಂದರ ಮರಣಾನಂತರ ಮುಂದುವರೆಸಿದ ಅವರ ಸಾಧನೆಯಲ್ಲಿ ೧೯೫೬ರಲ್ಲಿ ಅವರು ಅತೀತ ಮಾನಸಿಕ ಶಕ್ತಿಯು ಅಡಚಣೆಯಿಲ್ಲದೆ ಭೌತಿಕಕ್ಕೆ ಹರಿದು ಬರುವಂತೆ ತೆರವನ್ನು ನಿರ್ಮಿಸಿರುವರೆಂದೂ, 'ಪೃಥ್ವಿಯ ಮೇಲೆ ಅತೀತ ಮಾನಸದ ಅಭಿವ್ಯಕ್ತಿಯು ಭರವಸೆಯಲ್ಲ, ಒಂದು ಜೀವಂತ ತಥ್ಯ' ಎಂದು ಘೋಷಿಸಿದರು. ಆನಂತರ (ಅಂದರೆ, ೧೯೫೬ರಿಂದ ೧೯೭೩ರಲ್ಲಿ ಅವರ ದೇಹಾಂತವರೆಗೆ) ಪ್ರಾಣ ಮತ್ತು ಮನಸ್ಸುಗಳು ಪೃಥ್ವೀ ಪ್ರಕೃತಿಯಲ್ಲಿ ನೆಲೆಗೊಂಡಂತೆ ಅತೀತ ಮಾನಸವನ್ನು ಸುಭದ್ರವಾಗಿ ಭೌತಿಕ ಪ್ರಕೃತಿಯಲ್ಲಿ ಸಂಸ್ಥಾಪಿಸಲು ಅವರು ಭೌತಿಕ ಸ್ತರದಲ್ಲಿ, ಅಂದರೆ ತಮ್ಮ ಶರೀರದಲ್ಲಿಯೇ ಭೌತಿಕದ ಪರಿವರ್ತನೆಯ ಕಾರ್ಯದಲ್ಲಿ ತೊಡಗಿರುವರೆಂದು ಹೇಳಿದರು.
## **ಬೋಧನೆ** 
ಮೀರಾ ರವರು, ಶ್ರೀ ಅರವಿಂದರಂತೆ, ಅತೀತ ಮಾನಸ ಯೋಗವನ್ನು ಬೋಧಿಸುವರು. ಪ್ರಕೃತಿಯ ವಿಕಸನವು ಅಧ್ಯಾತ್ಮಿಕ ದೃಷ್ಟಿಕೋನದಿಂದ ಪ್ರಜ್ಙೆಯ ವಿಕಸನವೆಂದೂ, ಭೌತಿಕ, ಪ್ರಾಣ, ಮತ್ತು ಮನಸ್ಸುಗಳು ಕ್ರಮವತ್ತಾಗಿ ಜಡಜಗತ್ತು, ಸಸ್ಯ ಮತ್ತು ಪಶುಗಳು, ಮತ್ತು ಮನುಷ್ಯನಲ್ಲಿ ಅಭಿವ್ಯಕ್ತಿಯನ್ನು ಪಡೆದುಕೊಂಡಿತೆಂದೂ, ಮುಂದಿನ ವಿಕಸನವು ಮನಸ್ಸನ್ನು ಮೀರಿಸಿದ ಪ್ರಜ್ಙೆಯ ಸ್ಥಿತಿಯ ಅಭಿವ್ಯಕ್ತಿಯೆಂದು ಹೇಳುವರು. ಪೌರ್ವಾತ್ಯ ಮತ್ತು ಪಾಶ್ಚಿಮಾತ್ಯ ಅಧ್ಯಾತ್ಮಿಕ ಪರಂಪರೆಗಳು ಸೂಚಿಸುವಂತೆ, ಮನಸ್ಸಿನಾಚೆಯ ಅತಿ ಪ್ರಜ್ಙೆಯಲ್ಲಿಯೇ ಸಂತೃಪ್ತರಾಗಿ, ಭೌತಿಕ ಜಗತ್ತಿಗೆ ಈ ಅನ್ವೇಷಣೆಯ ಗೆಲುವುಗಳನ್ನು ಕೆಳ ತರದೆ ಅತೀತದಲ್ಲಿ ಲೀನವಾಗಿಹೋಗುವುದು ತರವಲ್ಲದ್ದೆಂದೂ, ಅತಿಪ್ರಜ್ಙೆಯ ಪ್ರಾಪ್ತಿಗಳನ್ನು ಮಾನಸಿಕ, ಪ್ರಾಣಿಕ ಮತ್ತು ಭೌತಿಕಗಳಿಗೆ ಇಳಿಸಬೇಕೆಂದೂ, ಈ ರೀತಿ ನವೀನ ಜೀವಜಾತಿಯನ್ನು, ಅತಿಮಾನವತೆಯನ್ನು ಅಭಿವ್ಯಕ್ತಗೊಳಿಸಬೇಕೆಂದು ಅಭಿಪ್ರಾಯ ಪಡುವರು.

ಅವರ ಬೋಧನೆಗಳನ್ನು ಶ್ರೀ ಅರವಿಂದಾಶ್ರಮದಿಂದ ಪ್ರಕಾಶಿತವಾದ ಅವರ 'ಸಮಗ್ರ ವಾಙ್ಮಯ'ದಲ್ಲಿಯೂ, ಸತ್ಪ್ರೇಮ್ ರವರಿಂದ ಸ್ಥಾಪಿತವಾದ ಮೀರಾ ಅದಿತಿ ಸಂಸ್ಥೆಯ 'ದಿ ಮದರ್ಸ್ ಅಜೆಂಡಾ'ದಲ್ಲಿ ಕಾಣಬಹುದು (ಸೂಚನೆ: ಸಮಗ್ರ ವಾಙ್ಮಯವು ಮೀರಾ ಅದಿತಿಯ ಪ್ರಕಟಣೆಗಳನ್ನು ಒಳಗೊಂಡಿಲ್ಲ).

ವರ್ಗ:ತತ್ವಶಾಸ್ತ್ರಜ್ಞರು
ದಿ ಮದರ್ಸ್ ಅಜೆಂಡಾ

**ದಿ ಮದರ್ಸ್ ಅಜೆಂಡಾ** - ಶ್ರೀ ಅರವಿಂದಾಶ್ರಮದ 'ಶ್ರೀ ಮಾತೆ' ಎಂದು ಪ್ರಸಿದ್ಧರಾದ ಮೀರಾ ಅಲ್ಫಾಸ ರವರ ಅಧ್ಯಾತ್ಮಿಕ ಅನುಭವಗಳ ಸಂವಾದಗಳ ಸಂಕಲನ. ಇವು ೧೩ ಸಂಪುಟಗಳಲ್ಲಿ ಪ್ರಾನ್ಸಿನ ಇನ್ ಸ್ಟಿಟ್ಯೂಟ್ ಆಫ್ ಎವಲ್ಯೂಷನರಿ ರಿಸರ್ಚ್ ಮತ್ತು ಮೈಸೂರಿನ ಮೀರಾ ಅದಿತಿಯಿಂದ ಪ್ರಕಾಶಿತ ವಾಗಿರುವುದು

## **ಸಂವಾದಗಳ ಒಕ್ಕಣಿಕೆ ಮತ್ತು ಸಂಪಾದನೆ** 
ಶ್ರೀ ಮಾತೆಯವರ ಶಿಷ್ಯರಾದ ಸತ್ಪ್ರೇಮ್ ರವರೊಡನೆ ೧೯೫೭ರಿಂದ ೧೯೭೩ರ ವರೆಗೆ ಅನೇಕ ಬಾರಿ ನಡೆದ ಮಾತುಕತೆಗಳನ್ನು ಟೇಪ್ ರೆಕಾರ್ಡ್ ಮಾಡಲಾಗಿತ್ತು. ಹೆಚ್ಚು ಕಡಿಮೆ ಸಂಪೂರ್ಣವಾಗಿ ಫ್ರೆಂಚ್ ಭಾಷೆಯಲ್ಲೇ ಇದ್ದ ಈ ಸಂಭಾಷಣೆಗಳನ್ನು ಶ್ರೀ ಮಾತೆಯವರು ಅತೀತ ಮಾನಸಿಕ ಯೋಗದಲ್ಲಿನ ತಮ್ಮ ಕಾರ್ಯದ 'ಕಾರ್ಯಸೂಚಿ' (ಅಜೆಂಡಾ) ಎಂದು ಕರೆಯುತ್ತಿದ್ದರು. ಈ ಸಂಭಾಷಣೆಗಳ ಕೆಲವು ಭಾಗಗಳನ್ನು ಶ್ರೀ ಮಾತೆಯವರ ಜೀವಿತಕಾಲದಲ್ಲಿಯೇ ಆಶ್ರಮದ ನಿಯತಕಾಲಿಕೆಗಳನ್ನು ಪ್ರಕಟಗೊಳಿಸಲಾಗಿದ್ದಿತು (ಇವುಗಳನ್ನು 'ನೋಟ್ಸ್ ಆನ್ ದಿ ವೇ' ಎಂಬ ಪುಸ್ತಕದಲ್ಲಿ ಕಾಣಬಹುದು). ಅವರ ದೇಹಾಂತವಾದ ನಂತರ ಸತ್ಪ್ರೇಮ್ ರವರು ತಮ್ಮ ಸಂಭಾಷಣೆಗಳ ಎಲ್ಲ ಒಕ್ಕಣಿಕೆಗಳನ್ನು ಸಂಪಾದಿಸಿ ೧೩ ಸಂಪುಟಗಳಲ್ಲಿ (ಸುಮಾರು ೬,೦೦೦ ಪುಟಗಳು) ಪ್ರಕಟಪಡಿಸಿದರು

ವರ್ಗ:ಪುಸ್ತಕಗಳು
ಸತ್ಪ್ರೇಮ್

**ಸತ್ಪ್ರೇಮ್** ಹೆಸರಾಂತ ಆಧ್ಯಾತ್ಮ ಗುರುಗಳಾದ ಶ್ರೀ ಅರವಿಂದಾಶ್ರಮದ ಶ್ರೀ ಮಾತೆಯವರ ಪ್ರಮುಖ ಶಿಷ್ಯರುಗಳಲ್ಲೊಬ್ಬರು  ಇವರು ಶ್ರೀ ಮಾತೆಯವರ ಕಾರ್ಯಸೂಚಿಯೆಂದು ಪ್ರಸಿದ್ಧವಾದ 'ಮದರ್ಸ್ ಅಜೆಂಡಾ' ದ ಸಂಕಲಕಾರರು ಮತ್ತು ಸಂಪಾದಕರು

## **ಜೀವನ** 
ಸತ್ಪ್ರೇಮ್ ಫ್ರಾನ್ಸ್ ದೇಶದ ಪ್ಯಾರಿಸ್ ನಗರದಲ್ಲಿ ಹುಟ್ಟಿದರು. ತಮ್ಮ ಬಾಲ್ಯವನ್ನು ಪ್ರಾನ್ಸ್ ದೇಶದ ಸಮುದ್ರ ತೀರದಲ್ಲಿದ್ದ ಬ್ರಿಟನಿ ಪ್ರಾಂತ್ಯದಲ್ಲಿ ಕಳೆದರು. ಎರಡನೆ ಮಹಾಯುದ್ಧದ ಸಮಯದಲ್ಲಿ ಫ್ರೆಂಚ್ ಪ್ರತಿರೋಧದಲ್ಲಿ ಭಾಗವಹಿಸಿದ್ದು, ಈ ಕಾರ್ಯಗಳಿಗಾಗಿ ಜರ್ಮನ್ ನಾಟ್ಸಿಗಳ ಗುಪ್ತಚಾರಿ ದಳವಾದ ಗೆಸ್ತಾಪೋದಿಂದ ಬಂಧಿತರಾಗಿ ಯುದ್ಧ ಕೈದಿಯಾಗಿ ಪಾಶವೀಯತೆಗೆ ಕುಖ್ಯಾತವಾಗಿದ್ದ 'ಕೇಂದ್ರೀಕರಣ ಶಿಬಿರ'ಗಳಲ್ಲಿ ಒಂದೂವರೆ ವರ್ಷ ಕೋಟಳೆಗಳನ್ನೆದುರಿಸಿದರು. ಈ ಅನುಭವಗಳಿಂದ ವಿಚ್ಛಿನ್ನರಾದ ಅವರು ಯುದ್ಧಾನಂತರ ಬಿಡುಗಡೆ ಹೊಂದಿದಾಗ ಉತ್ತರ ಈಜಿಪ್ಟ್ ಗೆ ಪ್ರವಾಸ ಹೋದರು ಮತ್ತು ನಂತರ ಭಾರತಕ್ಕೆ ಬಂದು  ಪುದುಚೇರಿಯಲ್ಲಿನ ಫ್ರೆಂಚ್ ಸರಕಾರಕ್ಕಾಗಿ ಕೆಲಸಮಾಡತೊಡಗಿದರು. ಈ ಸಮಯದಲ್ಲಿ ಅವರು ಶ್ರೀ ಅರವಿಂದರು ಮತ್ತು ಶ್ರೀ ಮಾತೆಯವರ ವಾಙ್ಮಯದ ಪರಿಚಯ ಪಡೆದುಕೊಂಡು ಪ್ರಭಾವಿತರಾದರು (ಅವರನ್ನೊಮ್ಮೆ, ಆಶ್ರಮದ 'ದರ್ಶನ' ಕಾರ್ಯಕ್ರಮದ ಸಂದರ್ಭದಲ್ಲಿ ಕಂಡಿದ್ದರು ಕೂಡ). ಇದಾದ ಸ್ವಲ್ಪ ಕಾಲದ ನಂತರ ಅವರು ಮತ್ತೊಮ್ಮೆ ಪ್ರಪಂಚ ಪ್ರವಾಸವನ್ನು ಕೈಗೊಂಡು ಬ್ರಜಿಲ್, ಆಫ್ರಿಕ, ಮತ್ತು ಅಮೆಜಾನ್ ನ ಗೊಂಡಾರಣ್ಯಗಳಲ್ಲಿ ಜೀವನ ನಡೆಸಿದರು. ೧೯೫೩ರಲ್ಲಿ ಅವರು ಪುದುಚೇರಿಗೆ ಹಿಂದಿರುಗಿ ಶ್ರೀ ಮಾತೆಯವರ ಆಶ್ರಯದಲ್ಲಿ ಅಧ್ಯಾತ್ಮ ಸಾಧನೆಯಲ್ಲಿ ತೊಡಗಿದರು. ಶ್ರೀ ಮಾತೆಯವರೇ ಇವರಿಗೆ ಸತ್ಪ್ರೇಮ್ ಎಂಬ ಹೆಸರನ್ನು ಕೊಟ್ಟದ್ದು. ಶ್ರೀ ಮಾತೆಯವರ ದೇಹಾಂತದ ನಂತರ ಅವರು ನಂದಗ್ರಾಮಕ್ಕೆ ತೆರಳಿ ಅಲ್ಲಿಯೇ ತಮ್ಮ ಜೀವನದ ಕಡೆಯವರೆಗೂ ನೆಲೆಸಿದರು.
## **ವಾಙ್ಮಯ** 
ಸತ್ಪ್ರೇಮ್ ಶ್ರೀ ಅರವಿಂದರ ಮತ್ತು ಶ್ರೀ ಮಾತೆಯವರ ವಿಷಯಕ ಅನೇಕ ಕೃತಿಗಳನ್ನು ರಚಿಸಿದರು. ಶ್ರೀ ಅರವಿಂದರ ಜೀವನ ಮತ್ತು ಯೋಗದ ವಿಷಯದ ಪುಸ್ತಕವಾದ 'ಶ್ರೀ ಅರವಿಂದರು ಅಥವಾ ಪ್ರಜ್ಙೆಯ ಸಾಹಸ' ವನ್ನು ಮತ್ತು 'ಅತೀತ ಮಾನುಷತೆಯೆಡೆಗೆ' ಎಂಬ ಪ್ರಬಂಧವನ್ನು ಶ್ರೀ ಮಾತೆಯವರ ಮಾರ್ಗದರ್ಶನದಡಿ ಬರೆದರು. ಅದಲ್ಲದೆ, ಶ್ರೀ ಮಾತೆಯವರೊಡನೆ ನಡೆಸಿದ್ದ ಸಂಭಾಷಣೆಗಳ ಧ್ವನಿಸುರುಳಿಗಳನ್ನು ಸಂಕಲಿಸಿ ಸಂಪಾದಿಸಿ 'ಮದರ್ಸ್ ಅಜೆಂಡಾ' ಎಂಬ ೧೩ ಸಂಪುಟ ಶ್ರೇಣಿಯಾಗಿ ಪ್ರಕಟಿಸಿದರು. ಮತ್ತು ಅವರು ಶ್ರೀ ಮಾತೆಯವರ ಜೀವನ ಮತ್ತು ಸಾಧನೆಗಳ ಕಥೆಯನ್ನು ಮೂರು ಸಂಪುಟಗಳಲ್ಲಿ ಸಂಗ್ರಹಿಸಿದರು.  ತಮ್ಮದೇ ಆದ ಯೋಗ ಸಾಧನೆಯ ವಿಷಯವಾಗಿಯೂ ಕೆಲವು ಗ್ರಂಥಗಳನ್ನು ಬರೆದಿರುವರು: 'ಪೃಥ್ವಿಯ ಬಂಡಾಯ', ವಿಕಸನ -೨, ಮಣಿಯದವನೊಬ್ಬನ ಪತ್ರಗಳು (ಆತ್ಮಕಥನಾತ್ಮಕ ಪ್ರತ್ರಗಳ ಸಂಕಲನ), ಭವಿಷ್ಯದ್ದರ್ಶನದ ಕಥೆಗಳು (ಯೋಗ ಸಾಧನೆಯ ಟಿಪ್ಪಣಿಗಳು). 

ಅವರು ಕೆಲವು ಕಥೆ-ಕಾದಂಬರಿಗಳನ್ನೂ ಕೂಡ  ರಚಿಸಿರುವರು: 'ಪೃಥ್ವಿಶರೀರೋದ್ಭೂತ ಅಥವಾ ಸಂನ್ಯಾಸಿ', 'ವಲಸಿಗ' (ಗ್ರಿಂಗೋ), ಕೀಲಿ ಕಥೆಗಳು, ಇತ್ಯಾದಿ.

ವರ್ಗ:ಹಿಂದೂ ಧರ್ಮದ ಸಂತರು
ಕಮ್ಮರಡಿ

**ಕಮ್ಮರಡಿ** ಎಂಬ ಊರು ಕರ್ನಾಟಕ ರಾಜ್ಯದಲ್ಲಿದೆ. ಈ ಊರು ಅರ್ಧ ಕೊಪ್ಪ ಹಾಗೂ ಇನ್ನರ್ಧ ತೀರ್ಥಹಳ್ಳಿ ತಾಲ್ಲೂಕಿಗೆ ಸೇರುತ್ತದೆ. 

ಕಮ್ಮರಡಿಯು ಕೊಪ್ಪ ತಾಲೂಕಿನ ಚಾವಲ್ಮನೆ ಗ್ರಾಮ ಪಂಚಾಯ್ತಿ ಹಾಗು ಭಾಗಶಃ ಅರೇಹಳ್ಳಿ  ಗ್ರಾಮ ಪಂಚಾಯ್ತಿ ತೀರ್ಥಹಳ್ಳಿ ತಾಲ್ಲೂಕಿನ ವ್ಯಾಪ್ತಿಗೆ ಸೇರುತ್ತದೆ. ಕಮ್ಮರಡಿಯ ಸುತ್ತಮುತ್ತ ಹತ್ತಾರು ಸಣ್ಣ ಪುಟ್ಟ ಹಳ್ಳಿಗಳಿವೆ.ಇಲ್ಲಿಯ ಜನರ ಮುಖ್ಯ ಉದ್ಯೋಗ ಕೃಷಿ ಹಾಗೂ ವ್ಯಾಪಾರ. ಕಮ್ಮರಡಿಯಲ್ಲಿ ಒಂದು ಸರ್ಕಾರಿ ಆಸ್ಪತ್ರೆ ಇದೆ. ಒಂದು ಸರ್ಕಾರಿ ಹಾಗೂ ಒಂದು ಅನುದಾನಿತ ಪ್ರಾಥಮಿಕ ಶಾಲೆ, ಒಂದು ಸರ್ಕಾರಿ ಹಾಗೂ ಒಂದು ಅನುದಾನಿತ ಪ್ರೌಢ ಶಾಲೆ ಮತ್ತು ಒಂದು ಸರ್ಕಾರಿ ಪದವಿ ಪೂರ್ವ ಕಾಲೇಜು ಇದೆ. ಇಲ್ಲಿನ ಮುಖ್ಯ ದೇವಸ್ಥಾನಗಳು ಗಣಪತಿ, ಅಂತರಘಟ್ಟಮ್ಮ  ಮತ್ತು ರಾಘವೇಂದ್ರಸ್ವಾಮೀ ದೇವಾಲಯಗಳು.

## ಸಂಪರ್ಕ
ತೀರ್ಥಹಳ್ಳಿಯಿಂದ ಶೃಂಗೇರಿಗೆ ಹೋಗುವ ಮಾರ್ಗದಲ್ಲಿ ಸುಮಾರು ಇಪ್ಪತ್ತೈದು ಕಿಲೋಮೀಟರ್ ಸಾಗಿದರೆ ಕಮ್ಮರಡಿ ಸಿಗುತ್ತದೆ.  ಅಲ್ಲಿಂದ ಕೊಪ್ಪಕ್ಕೆ ಬೇರೆ ರಸ್ತೆ ಇದೆ. ರಾಜಧಾನಿ ಬೆಂಗಳೂರಿನಿಂದ ಕಮ್ಮರಡಿಗೆ ತಲುಪಲು ಎರಡು ಸರ್ಕಾರಿ ಬಸ್‌‌ಗಳಿವೆ. ಉಳಿದಂತೆ ಶಿವಮೊಗ್ಗ, ತೀರ್ಥಹಳ್ಳಿ ಮೂಲಕ ಕಮ್ಮರಡಿ ತಲುಪಬಹುದು. ಕೊಪ್ಪ ಹಾಗೂ ಶೃಂಗೇರಿಗಳಿಂದಲೂ ನೇರ ಬಸ್ ಸೌಲಭ್ಯವಿದೆ.

ವರ್ಗ:ತೀರ್ಥಹಳ್ಳಿ ತಾಲ್ಲೂಕು
ವರ್ಗ:ಚಿಕ್ಕಮಗಳೂರು ಜಿಲ್ಲೆ
ವರ್ಗ:ಕೊಪ್ಪ ತಾಲ್ಲೂಕು
ಐಸಾಕ್ ಅಸಿಮೋವ್

**ಐಸಾಕ್ ಅಸಿಮೋವ್** ಆಂಗ್ಲ ಭಾಷೆಯ ಹೆಸರಾಂತ ಸಾಹಿತಿ. ಇವರನ್ನು ಆರ್ಥರ್ ಸಿ ಕ್ಲಾರ್ಕ್ ಮತ್ತು ರಾಬರ್ಟ್ ಎ ಹೈಲೈನ್ ರವರೊಡನೆ ವೈಜ್ಞಾನಿಕ ಕಾದಂಬರಿ ಕ್ಷೇತ್ರದ ಮಹಾರಥಿಗಳೆಂದು (ಗ್ರ್ಯಾಂಡ್ ಮಾಸ್ಟರ್) ಪರಿಗಣಿಸಲಾಗಿದೆ. ಸುಮಾರು ೫೦೦ ಪುಸ್ತಕಗಳು ಮತ್ತು ೯,೦೦೦ ಪತ್ರ ಮತ್ತು ಅಂಚೆ ಕಾರ್ಡ್ ಗಳನ್ನೊಳಗೊಂಡ ಅವರ ಲೇಖನ ವ್ಯವಸಾಯ ಸುಸಮೃದ್ಧ - ಈ ಉತ್ಪತ್ತಿಯ ವ್ಯಾಪ್ತಿಯು ವೈಜ್ಞಾನಿಕ ಕಾದಂಬರಿಗಳು, ಜನಪ್ರಿಯ ವಿಜ್ಞಾನ, ಪಠ್ಯಪುಸ್ತಕಗಳು, ಸಾಹಿತ್ಯ ವಿಮರ್ಶೆಗಳೇ ಮೊದಲಾದ ವೈವಿಧ್ಯಮಯ ವಿಷಯಗಳನ್ನೊಳಗೊಂಡಿದ್ದಿತು. ಅವರು ಅಮೆರಿಕದ ಬಾಸ್ಟನ್ ವಿಶ್ವವಿದ್ಯಾಲಯದಲ್ಲಿ ಜೈವರಾಸಾಯನ ಶಾಸ್ತ್ರದ ಪ್ರಾಧ್ಯಾಪಕರಾಗಿಯೂ ಸೇವೆ ಸಲ್ಲಿಸಿರುತ್ತಾರೆ. ಲಘುಗ್ರಹ (ಆಸ್ಟರಾಯ್ಡ್) ೫೦೨೦ ಅಸಿಮೋವ್ ಅನ್ನು, ಅಸಿಮೋವ್ ಸೈನ್ಸ್ ಫಿಕ್ಷನ್ ಎಂಬ ನಿಯತಕಾಲಿಕೆಯನ್ನು, ನ್ಯೂಯಾರ್ಕಿನ ಬ್ರುಕ್ಲಿನ್ ನಲ್ಲಿನ ಒಂದು ಪ್ರಾಥಮಿಕ ಶಾಲೆಯನ್ನು, ಅಸಿಮೋವ್ ಸಾಹಿತ್ಯ ಪುರಸ್ಕಾರಗಳನ್ನು ಅವರ ಗೌರವಸ್ಮೃತಿಯಲ್ಲಿ ಹೆಸರಿಸಲಾಗಿದೆ.

## **ಜೀವನ** 
ಅಸಿಮೋವ್ ರವರು ಹಿಂದಿನ ಬೆಲರೂಸಿಯನ್ ಸೋವಿಯತ್ ಸಮಾಜವಾದಿ ಒಕ್ಕೂಟದಲ್ಲಿ ೧೯೧೯ ಮತ್ತು ೧೯೨೦ರಲ್ಲಿ (ನಿಖರ ದಿನಾಂಕವು ತಿಳಿದು ಬಂದಿಲ್ಲ) ಜೂಡಾ ಮತ್ತು ಆನ ಬರ್ಮನ್ ಎಂಬ ಯಹೂದ್ಯ ದಂಪತಿಗಳಿಗೆ ಜನಿಸಿದರು. ಅವರು ಮೂರು ವರ್ಷದವರಾಗಿದ್ದಾಗ ಅವರ ತಂದೆತಾಯಿ ಅಮೆರಿಕಕ್ಕೆ ವಲಸೆ ಬಂದರು ಮತ್ತು ನ್ಯೂಯಾರ್ಕ್ ನಗರದ ಬ್ರುಕ್ಲಿನ್ ಎಂಬ ಪ್ರದೇಶದಲ್ಲಿ ವಾಸಮಾಡಿದರು. 

## **ವಾಙ್ಮಯ** 
ಅಸಿಮೋವ್ ರವರ ಲೇಖನ ಶೈಲಿ ಸರಳ ಮತ್ತು ಜಾಟಿಲ್ಯರಹಿತವಾದುದು. ಅವರು ತಮ್ಮ ವೈಜ್ಞಾನಿಕ ಕಾದಂಬರಿಗಳಲ್ಲಿ ಅನೇಕ ಕಾಲ್ಪನಿಕ ವೈಜ್ಞಾನಿಕ ನಿಯಮಗಳು ಅಥವಾ ಪ್ರಮೇಯಗಳನ್ನು ಪ್ರಸ್ತಾಪಿಸಿರುವರು - ಇವುಗಳಲ್ಲಿ ಪ್ರಮುಖವಾದ ಕೆಲವುಗಳೆಂದರೆ - ಯಂತ್ರಶಾಸ್ತ್ರದ(ರೋಬಾಟಿಕ್ಸ್) ಮೂರು ನಿಯಮಗಳು, ಪಾಸಿಟ್ರಾನ್, ಮಾನಸಿಕ-ಇತಿಹಾಸಶಾಸ್ತ್ರ (ಸೈಕೋಹಿಸ್ಟರಿ). ಸ್ವತಃ ಅಸಿಮೋವ್ ರವರೇ ಯಂತ್ರಶಾಸ್ತ್ರದ ಮೂರು ನಿಯಮಗಳು ಮತ್ತು ಪ್ರತಿಷ್ಠಾನ (ಫೌಂಡೇಷನ್) ಕಾದಂಬರಿಗಳನ್ನು ತಮ್ಮ ಗಣನೀಯ ಕೊಡುಗೆಗಳೆಂದು ಪರಿಗಣಿಸುತ್ತಾರೆ. ವೈಜ್ಞಾನಿಕ ಕಾಲ್ಪನಿಕ ಸಾಹಿತ್ಯಕ್ಕೆ ಮೀಸಲಾದ ಹ್ಯೂಗೋ ಮತ್ತು ನೆಬ್ಯುಲ ಪುರಸ್ಕಾರಗಳನ್ನು ಹಲವುಬಾರಿ ಪಡೆದುಕೊಳ್ಳುವುದಲ್ಲದೆ, ನೆಬ್ಯುಲ ಗ್ರ್ಯಾಂಡ್ ಮಾಸ್ಟರ್ ಪುರಸ್ಕಾರವನ್ನು ಜೀವಮಾನ ಸಾಧನೆಗಳಿಗಾಗಿ ಪಡೆದುಕೊಂಡರು. ಅವರ ಕೆಲವು ಪುಸ್ತಕಗಳನ್ನು ಕೆಳಗೆ ಪಟ್ಟಿಮಾಡಲಾಗಿರುವುದು:
* ಪ್ರತಿಷ್ಠಾನ ಸರಣಿ ಕಾದಂಬರಿಗಳು - ಪ್ರತಿಷ್ಠಾನಕ್ಕೆ ಪೂರ್ವರಂಗ, ಪ್ರತಿಷ್ಠಾನ, ದ್ವಿತೀಯ ಪ್ರತಿಷ್ಠಾನ, ಪ್ರತಿಷ್ಠಾನ ಮತ್ತು ಸಾಮ್ರಾಜ್ಯ, ಪ್ರತಿಷ್ಠಾನ ಮತ್ತು ಪೃಥ್ವಿ, ಪ್ರತಿಷ್ಠಾನದ ಅಂಚು (ಹ್ಯೂಗೋ ಪುರಸ್ಕೃತ), ಮುಂದೊಯ್ಯಿ ಪ್ರತಿಷ್ಠಾನವನು
* ರೋಬಾಟ್ ಸರಣಿ ಕಾದಂಬರಿಗಳು - ಉಕ್ಕಿನ ಗುಹೆಗಳು, ನಗ್ನ ಸೂರ್ಯ, ಪ್ರಾತಃಕಾಲಿಕ ರೋಬಾಟ್ ಗಳು, ರೋಬಾಟ್ ಗಳು ಮತ್ತು ಸಾಮ್ರಾಜ್ಯ
* ತಾವೇ ಸ್ವಯಂ ದೇವತೆಗಳು (ಹ್ಯೂಗೋ ಮತ್ತು ನೆಬ್ಯುಲ ಪುರಸ್ಕೃತ ಕಾದಂಬರಿ)
* ಇಮ್ಮಡಿ ಶತಾಯುಷ್ಕ (ಹ್ಯೂಗೋ ಮತ್ತು ನೆಬ್ಯುಲ ಪುರಸ್ಕೃತ ಚಿಕ್ಕ ಕಾದಂಬರಿ)
* ಅಸಿಮೋವ್ ರವರ ಶೇಕ್ಸ್ ಪಿಯರ್ ಕೃತಿ ಮಾರ್ಗದರ್ಶಿ
* ಅಸಿಮೋವ್ ರವರ ಬೈಬಲ್ ಕೃತಿ ಮಾರ್ಗದರ್ಶಿ

ವರ್ಗ:ಆಂಗ್ಲ ಭಾಷೆಯ ಲೇಖಕರು
ಸಮುದ್ರ

thumb|right|A ಸಮುದ್ರ, as seen from a beach.
:**ಸಮುದ್ರ** ವಿಶ್ವ-ಸಾಗರ ಅಥವಾ ಸರಳವಾಗಿ ಸಾಗರವು ಭೂಮಿಯ ಮೇಲ್ಮೈಯ 70%( 361,132,000 ಚದರ ಕಿಲೋಮೀಟರ್  139,434,000 ಚದರ ಮೈಲಿ) ಆವರಿಸಿದೆ. ಒಟ್ಟು 1,332,000,000 ಘನ ಕಿಲೋಮೀಟರ್ (320,000,000 ಕ್ಯೂ ಮೈ) ವ್ಯಾಪ್ತಿಯನ್ನು ಹೊಂದಿರುವ ಉಪ್ಪುನೀರಿನ ಸಂಪರ್ಕಿತ ಪ್ರದೇಶವಾಗಿದೆ.  ಇದು ಭೂಮಿಯ ಹವಾಮಾನವನ್ನು ನಿಯಂತ್ರಿಸುತ್ತದೆ ಮತ್ತು ನೀರಿನ ಚಕ್ರ, ಇಂಗಾಲದ ಚಕ್ರ ಮತ್ತು ಸಾರಜನಕ ಚಕ್ರದಲ್ಲಿ ಪ್ರಮುಖ ಪಾತ್ರಗಳನ್ನು ಹೊಂದಿದೆ. ಪ್ರಾಚೀನ ಕಾಲದಿಂದಲೂ ಇದನ್ನು ಪ್ರಯಾಣಕ್ಕೆ ಉಪಯೋಗಿಸಲಾಗಿದೆ ಮತ್ತು ಅನ್ವೇಷಿಸಲಾಗಿದೆ, ಆದರೆ ಸಮುದ್ರದ ವೈಜ್ಞಾನಿಕ ಅಧ್ಯಯನವು ಕ್ರಿ.ಶ.1768 ಮತ್ತು 1779 ರ ನಡುವೆ ಪೆಸಿಫಿಕ್ ಮಹಾಸಾಗರವನ್ನು ಅನ್ವೇಷಿಸಲು ಕ್ಯಾಪ್ಟನ್ ಜೇಮ್ಸ್ ಕುಕ್ ಅವರ ಸಮುದ್ರಯಾನದಿಂದ ಆರಂಭವಾಗಿದೆ. ಸಮುದ್ರ ಎಂಬ ಪದವನ್ನು ಸಣ್ಣ, ಭಾಗಶಃ ಜಲಪ್ರದೇಶವನ್ನು ಸೂಚಿಸಲು ಸಹ ಬಳಸಲಾಗುತ್ತದೆ. ಸಮುದ್ರದ ಭೂಕುಸಿತ ವಿಭಾಗಗಳು ಮತ್ತು ಕೆಲವು ದೊಡ್ಡದಾದ, ಸಂಪೂರ್ಣವಾಗಿ ಭೂಕುಸಿತವಾದ, ಉಪ್ಪುನೀರಿನ ಸರೋವರಗಳಾದ ಕ್ಯಾಸ್ಪಿಯನ್ ಸಮುದ್ರ ಮತ್ತು ಮೃತ ಸಮುದ್ರಗಳ ಈ ಬಗೆಯವು. ಹೆಚ್ಚು ವಿಶಾಲವಾದ ಸಮುದ್ರ- ಅಥವಾ ಜಲ ಪ್ರದೇಶವನ್ನು **ಸಾಗರ** ಎಂದು ಕರೆಯುವರು.

## ನಾಮಕರಣ ವಿಧಿ 
* ಗಲಿಲೀ ಸಮುದ್ರ ಹೊರದಾರಿ ಇರುವ ಅತಿ ಚಿಕ್ಕ ಸಿಹಿನೀರಿನ ಕೆರೆ, ಇದನ್ನು ತಿಬೇರಯಾಸ್ ಕೆರೆ  ಅಥವಾ ಕಿನ್ನೆರೆತ್ ಕೆರೆ ಎಂದು ನವೀನ ಇಸ್ರೇಲಿನ  ನಕಾಶೆಯಲ್ಲಿ ಕರೆಯಲಾಗುತ್ತದೆ. 
* ಕಾರ್ತೆಸ್ ಸಮುದ್ರ ಇನ್ನೊಂದು ಹೆಸರು ಕ್ಯಾಲಿಫೋರ್ನಿಯಾ ಕೊಲ್ಲಿ.
* ಪೆರ್ಸಿಯನ್ ಕೊಲ್ಲಿ ಒಂದು ಸಮುದ್ರ.
* ಮೃತ ಸಮುದ್ರ ವಾಸ್ತವದಲ್ಲಿ ಒಂದು ಕೆರೆ, ಹಾಗೆಯೆ ಕ್ಯಾಸ್ಪಿಯನ್ ಸಮುದ್ರ ಹಾಗು ಬತ್ತಿಹೊಗಿರುವ ಅರಳ ಸಮುದ್ರ ಕೂಡ.

## ವಿಜ್ಞಾನ 
ಕ್ವಾಂಟಮ್ ಭೌತವಿಜ್ಞಾನ "ಸಮುದ್ರ" ಪದವನ್ನು ಉಪಯೋಗಿಸಲಾಗಿದೆ.
## ನೋಡಿ
*ಸಮುದ್ರ ಮತ್ತು ಸಾಗರಗಳ ಪಟ್ಟಿ

## ಇವನ್ನೂ ಗಮನಿಸಿ 
* ಸಮುದ್ರಶಾಸ್ತ್ರ
* ಪ್ರವೇಶದ್ವಾರಗಳು 
* International Maritime Organization
* List of places on land with elevations below sea level
* Pole of inaccessibility: the locations farthest from any coastline
* Marine debris
* sea level
* sea level rise
* ಸಮುದ್ರ ಉಪ್ಪು
* Seven seas

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* ನ್ಯಾಷನಲ್ ಓಶನಿಕ್ ಆಂಡ್ ಅಟ್ಮಾಸ್ಫೆರಿಕ್ ಅಡ್ಮಿನಿಸ್ಟ್ರೇಷನ್. 
* 

ವರ್ಗ: ನೀರು
ವರ್ಗ:ಸಮುದ್ರಗಳು
ವರ್ಗ:ಸಾಗರಗಳು
ಭರತಮುನಿ

**ಭರತ ಮುನಿ** ಭಾರತದ ಖ್ಯಾತ ನಾಟ್ಯಶಾಸ್ತ್ರಜ್ಞ. ಇವರನ್ನು **ಭಾರತದ ರಂಗಭೂಮಿಯ ಪಿತಾಮಹ** ಎನ್ನಬಹುದು. ಇವರು ಬರೆದ **ನಾಟ್ಯಶಾಸ್ತ್ರ** ಎಂಬ ಗ್ರಂಥವು ಭಾರತದಲ್ಲಿ ನಾಟ್ಯ ಮತ್ತು ರಂಗಭೂಮಿಗೆ ಹೊಸ ದಿಶೆಯನ್ನು ತೋರಿದ ಗ್ರಂಥವಾಗಿದೆ. ನಾಟ್ಯಶಾಸ್ತ್ರ, ಕಾವ್ಯ ತತ್ವ ವಿವೇಚನೆಗೆ ಮಾತ್ರ ಸೀಮಿತವಾದ ಕೃತಿಯಲ್ಲ; ಇಡೀ ನಾಟಕ ಕಲೆಯ ಕುರಿತು ಒಂದು **ಸಂಕ್ಷಿಪ್ತ ವಿಶ್ವಕೋಶ**ವಾಗಿದೆ. ಈ ಗ್ರಂಥದಲ್ಲಿ **೩೬** ಅಧ್ಯಾಯಗಳಿದ್ದು, ಒಂದಕ್ಕಿಂತ ಹೆಚ್ಚು ವಿದ್ವಾಂಸರು ಬರೆದಿದ್ದಾರೆ ಎಂಬ ಸಂಶಯವಿದೆ. ಇದರ ಕಾಲ ಕ್ರಿ.ಪೂ ಮೂರನೇ ಶತಮಾನದಿಂದ ಕ್ರಿ.ಶ ಒಂದನೇ ಶತಮಾನವೆಂದು ಅಂದಾಜಿಸಲಾಗಿದೆ..

ಭರತ ತನ್ನ ನಾಟ್ಯಶಾಸ್ತ್ರದ ಆರನೇ ಅಧ್ಯಾಯದಲ್ಲಿ ಈ ರಸಸೂತ್ರವನ್ನು ಹೇಳುತ್ತಾನೆ. ಅಂದರೆ **ವಿಭಾನುಭಾವವ್ಯಭಿಚಾರಿಸಂಯೋಗಾತ್ ರಸ ನಿಷ್ಪತ್ತಿಃ** - ವಿಭಾವ, ಅನುಭಾವ ಮತ್ತು ವ್ಯಭಿಚಾರಿ ಅಥವಾ ಸಂಚಾರಿಭಾವಗಳ ಸಂಯೋಗದಿಂದ ರಸನಿಷ್ಪತ್ತಿ ಆಗುತ್ತದೆ. ಭರತ ಈ ನಾಲ್ಕು ಅಲಂಕಾರಗಳನ್ನು ಹೇಳುತ್ತಾನೆ - **ಉಪಮಾ, ರೂಪಕ, ದೀಪಕ ಮತ್ತು ಯಮಕ** ಅಲಂಕಾರಗಳು. ಅಲಂಕಾರಗಳ ನಂತರ ಕಾವ್ಯ ದೋಷಗಳನ್ನೂ ಗುಣಗಳನ್ನೂ ಎತ್ತಿಕೊಳ್ಳುತ್ತಾನೆ.

ಭರತನ ನಾಟ್ಯಶಾಸ್ತ್ರ, ನಾಟಕವೆಂದರೇನೆಂಬುದನ್ನು ಕುರಿತು ಹೇಳುವ ಈ ಮಾತನ್ನು ಮೊದಲು ಗಮನಿಸಬಹುದು:- ನೈಕಾತ್ತತೊ:ತ್ರ ಭರತಾಂ ದೇವಾನಾಂ ಚಾತ್ರ ಭಾವನಂ|.** ತ್ರೈಲೋಕಸ್ಯಾಸ್ಯ ಸರ್ವಸ್ಯ ನಾಟ್ಯಂ ಭಾವಾನುಕೀರ್ತನಂ**||(1.೧೦೩)

## ಎಂಟು ಸ್ಥಾಯಿ ಭಾವಗಳು 
# ರತಿ  -  ಶೃಂಗಾರರಸ
# ಹಾಸ್ಯ - ಹಾಸ್ಯ
# ಶೋಕ - ಕರುಣ
# ಕ್ರೋಧ - ರೌದ್ರ
# ಉತ್ಸಾಹ - ವೀರ
# ಭಯ  - ಭಯಾನಕ
# ಜಿಗುಪ್ಸೆ - ಬೀಭತ್ಸ
# ವಿಸ್ಮಯ - ಅದ್ಭುತ

## ಎಂಟು ಸಾತ್ವಿಕ ಭಾವಗಳು 
# ಮೈಮರೆಯುವಿಕೆ
# ಬೆವರುವುದು
# ರೋಮಚಕ
# ಸ್ವರಭೇದ
# ನಡುಕ
# ಮುಖದ ಬಣ್ಣ ಬದಲಾಗುವುದು
# ಕಂಬನಿ
# ಮೂರ್ಛೆ

## ಸಂಚಾರಿ ಭಾವಗಳು 
ಭರತ ತನ್ನ ನಾಟ್ಯಶಾಸ್ತ್ರದಲ್ಲಿ ಹೀಗೆ ನಿರ್ವೇದ, ಗ್ಲಾನಿ, ಶಂಕೆ, ಅಸೂಯೆ ಮೊದಲಾದ **೩೩** ಸಂಚಾರಿ ಭಾವಗಳನ್ನು ಹೇಳಿದ್ದಾನೆ.

## ಉಲ್ಲೇಖಗಳು 
## ಬಾಹ್ಯ ಸಂಪರ್ಕಗಳು
* 

ವರ್ಗ:ನಾಟ್ಯಕಲೆಗಳು
ವರ್ಗ:ರಂಗಭೂಮಿ
ಹ್ಯಾರಿ ಸೆಲ್ಡನ್

**ಹ್ಯಾರಿ ಸೆಲ್ಡನ್** ಐಸಾಕ್ ಅಸಿಮೋವ್ ರವರ ಪ್ರತಿಷ್ಠಾನ ಸರಣಿ ಕಾದಂಬರಿಗಳ ಕಾಲ್ಪನಿಕ ಪಾತ್ರ - ಇವುಗಳಲ್ಲಿ ಅವನನ್ನು ಮೇಧಾವಿ ಕಥಾನಾಯಕ ಮತ್ತು ಪ್ರತಿಷ್ಠಾನಗಳ ಪ್ರಜೆಗಳ ಗೌರವಪಾತ್ರನೆಂದು ಬಣ್ಣಿಸಲಾಗಿದೆ. ಪ್ರತಿಷ್ಠಾನ ಕಾದಂಬರಿ ಸರಣಿಯ ಕೇವಲ ಮೂರರಲ್ಲಿ ಮಾತ್ರ ಇವನು ಪ್ರತ್ಯಕ್ಷವಾಗಿ ಭಾಗವಹಿಸಿದ್ದರೂ, ಸರಣಿಯುದ್ದಕ್ಕೂ ಇವನ ಪ್ರಸ್ತಾಪ, ಇವನ ಅನ್ವೇಷಣೆ ಮಾನಸಿಕ-ಐತಿಹಾಸಿಕಶಾಸ್ತ್ರದ ಪ್ರಸ್ತಾಪವು ಆಗಿಂದಾಗ್ಗೆ ಇರುವುದು.

= **ಸಂಕ್ಷಿಪ್ತ ಪಾತ್ರ ಪರಿಚಯ** =
*ಆರ್ಕ್ಟರಸ್ ವಿಭಾಗದಲ್ಲಿನ ಹೆಲೆಕಾನ್ ಎಂಬ ಗ್ರಹದ ತಂಬಾಕು ಕೃಷಿಕನ ಮಗನಾಗಿ ಹುಟ್ಟಿದ ಮೇಧಾವಿ ಹ್ಯಾರಿ ಸೆಲ್ಡನ್, ಕ್ಷೀರ ಪಥ ಸಾಮ್ರಾಜ್ಯದ ಆಡಳಿತ ಕೇಂದ್ರಗ್ರಹವಾದ ಟ್ರ್ಯಾಂಟರ್ ನ ಸ್ಟ್ರೀಲಿಂಗ್ ವಿಶ್ವವಿದ್ಯಾಲಯದಲ್ಲಿ ಪ್ರಾಧ್ಯಾಪಕನಾಗಿರುತ್ತಾನೆ. ಅಲ್ಲದೆ ಅವನು ಚಕ್ರವರ್ತಿ ಮೊದಲ ನೆಯ ಕ್ಲಿಯಾನ್ ನ ಪ್ರಥಮ ಮಂತ್ರಿಯಾಗಿಯೂ ಸೇವೆ ಸಲ್ಲಿಸಿರುವನು. 
*ಇವನ ಅನ್ವೇಷಣೆಗಳಲ್ಲಿ ಮಾನಸಿಕ-ಐತಿಹಾಸಿಕ ಶಾಸ್ತ್ರವು ಪ್ರಮುಖ - ಈ ಕಾಲ್ಪನಿಕ ಗಣಿತದ ಪ್ರಕಾರ, ವೈಯಕ್ತಿಕ ನಡವಳಿಕೆಗಳು ಗಣಿತ ಸೂತ್ರಗಳ ಹಿಡಿತಕ್ಕೆ ಸಿಲುಕದಿದ್ದರೂ, ಬಹುಸಂಖ್ಯಾತ ಗುಂಪುಗಳ ನಡವಳಿಕೆಗಳನ್ನು ಮುಂಗಾಣಬಹುದು. ಹೀಗಾಗಿ ಕ್ಷೀರಪಥ ಸಾಮ್ರಾಜ್ಯದ ಕ್ವಿಂಟಿಲಿ ಯನ್ ಗಟ್ಟಲೆ ಪ್ರಮಾಣದ ಜನಸ್ತೋಮಕ್ಕೂ ಈ ಶಾಸ್ತ್ರವು ಅನ್ವಯಿಸುತ್ತದೆ.
* ಈ ರೀತಿ, ಹ್ಯಾರಿ ಸೆಲ್ಡನ್ ಕ್ಷೀರ ಪಥ ಸಾಮ್ರಾಜ್ಯವು ಪತನದತ್ತ ಸಾಗಿದೆಯೆಂದೂ, ಪುನರುತ್ಥಾನವು ಮೂವತ್ತು ಸಹಸ್ರಮಾನಗಳ ನಂತರವಾಗುವುದೆಂದೂ, ಈ ಹೊಸ ಗಣಿತದ ಸೂಚನೆಯ ಪ್ರಕಾರ ಭವಿಷ್ಯವನ್ನು ರೂಪಿಸಿದ್ದಲ್ಲಿ ಈ ಅಂಧಕಾರಮಯ ಮಧ್ಯಂತರವನ್ನು ಏಕೈಕ ಸಹಸ್ರ ಮಾನದವರೆಗೆ ಕುಗ್ಗಿಸಬಹುದೆಂದು ಹ್ಯಾರಿ ಸೆಲ್ಡನ್ ಕಂಡುಕೊಳ್ಳುವನು. 
*ಗಣಿತಜ್ಞನಲ್ಲದೆ ಇವನು ಟ್ವಿಸ್ಟರ್ ಎಂಬ ಮಲ್ಲವಿದ್ಯೆಯಲ್ಲಿಯೂ ಸಿದ್ಧಹಸ್ತನೆಂಬ ಪ್ರಸ್ತಾಪಬರುವುದು. ಪ್ರತ್ಯಕ್ಷವಾಗಿ ಇವನು ಪ್ರತಿಷ್ಠಾನಕ್ಕೆ ಪೂರ್ವರಂಗ, ಮುಂದೊಯ್ಯಿ ಪ್ರತಿಷ್ಠಾನವನು ಮತ್ತು ಪ್ರತಿಷ್ಠಾನ ಎಂಬ ಕಾದಂಬರಿಗಳಲ್ಲಿ ಭಾಗವಹಿಸುವನು.

ವರ್ಗ:ಕಾಲ್ಪನಿಕ ಸಂಗತಿಗಳು
ಹ್ಯೂಗೋ ಪುರಸ್ಕಾರ

**ಹ್ಯೂಗೋ ಪುರಸ್ಕಾರವು** ಪ್ರತಿ ವರ್ಷವೂ ಹಿಂದಿನ ವರ್ಷದಲ್ಲಿ ಪ್ರಕಾಶನಗೊಂಡ ಉತ್ತಮೋತ್ತಮ ವೈಜ್ಞಾನಿಕ ಅಥವಾ ಕಲ್ಪನಾತ್ಮಕ ಕಥಾ ಸಾಹಿತ್ಯಗಳಿಗೆ ಕೊಡಲಾಗುವುದು. ಈ ಪುರಸ್ಕಾರವು 'ಅಮೇಜಿಂಗ್ ಸ್ಟೋರೀಸ್' ಎಂಬ ಮೇರು ವೈಜ್ಞಾನಿಕ ಕಥಾ ನಿಯತಕಾಲಿಕಾ ಪತ್ರಿಕೆಯ ಸ್ಥಾಪಕ **ಹ್ಯೂಗೋ ಗರ್ನ್ಸ್ ಬ್ಯಾಕ್**ನ ಹೆಸರನ್ನು ಪಡೆದುಕೊಂಡಿವೆ. ಪುರಸ್ಕಾರವನ್ನು ೧೯೫೫ರಿಂದ ಪ್ರತಿವರ್ಷವೂ ಪ್ರಶಸ್ತಿ ಪ್ರದಾನ ಸಮಾರಂಭದಲ್ಲಿ ಕೊಡುವ ಪದ್ಧತಿ ನಡೆದು ಬಂದಿದೆ.

ಪುರಸ್ಕಾರಕ್ಕೆ ಅಭ್ಯರ್ಥಿಗಳನ್ನು ಮತ್ತು ವಿಜೇತರನ್ನು ವಾರ್ಷಿಕ ವರ್ಲ್ಡ್ ಕಾನ್ ನ ಸದಸ್ಯರು ಮತ್ತು ಬೆಂಬಲಿಗರು ತೀರ್ಮಾನಿಸುತ್ತಾರೆ. **ಜಾಗತಿಕ ವೈಜ್ಞಾನಿಕ ಕಥಾಸಾಹಿತ್ಯ ಸಮಾಜದ** ಸಂವಿಧಾನದ ಪ್ರಕಾರ ತತ್ಕಾಲಿಕ ಓಟ ಚುನಾವಣಾ ಪದ್ಧತಿಯಲ್ಲಿ ವಿಜೇತರನ್ನು ತೀರ್ಮಾನಿಸಲಾಗವುದು. ಅಲ್ಲದೆ, ಈ ಪುರಸ್ಕಾರಕ್ಕೆ ಅಸಾಧಾರಣವಾದ ಪದ್ಧತಿಯೆಂದರೆ, "ಪುರಸ್ಕಾರ ಬೇಡ" ಎನ್ನುವ ಅಂಕಣವೂ ಕೊನೆಯ ಐದು ಅಭ್ಯರ್ಥಿ ಅಂಕಣದಲ್ಲಿ ಸೇರಿದ್ದು, "ಪುರಸ್ಕಾರ ಬೇಡ" ಎನ್ನುವ ಅಂಕಣವು ಎಲ್ಲಕ್ಕಿಂತ ಹೆಚ್ಚು ಮತವನ್ನು ಪಡೆದುಕೊಂಡಲ್ಲಿ, ಆ ವರ್ಗದಲ್ಲಿನ ಯಾವುದೇ ಅಭ್ಯರ್ಥಿಗೂ ಪುರಸ್ಕಾರವು ದೊರಕುವುದಿಲ್ಲ.

= **ಪುರಸ್ಕಾರ ವರ್ಗಗಳು** =
೧೯೬೦ರವರೆಗೆ, ಸಾಮಾನ್ಯವಾಗಿ ಬಹಳಷ್ಟು ವರ್ಗಗಳು ವರ್ಷಾನುವರ್ಷ ಬದಲಾಗುತ್ತಿದ್ದವು. **ಜಾಗತಿಕ ವೈಜ್ಞಾನಿಕ ಕಥಾಸಾಹಿತ್ಯ ಸಮಾಜದ** ಸಂವಿಧಾನದಲ್ಲಿ ಅಂಕಿತ ಪ್ರಸ್ತುತ ಪುರಸ್ಕಾರ ವರ್ಗಗಳನ್ನು ಕೆಳಗೆ ಪಟ್ಟಿಮಾಡಲಾಗಿದೆ:

* ಉತ್ತಮೋತ್ತಮ ಕಾದಂಬರಿ
* ಉತ್ತಮೋತ್ತಮ ಕಿರು ಕಾದಂಬರಿ
* ಉತ್ತಮೋತ್ತಮ ಚುಟುಕು ಕಾದಂಬರಿ
* ಉತ್ತಮೋತ್ತಮ ಸಣ್ಣ ಕಥೆ
* ಉತ್ತಮೋತ್ತಮ ಸಂಗತಿ ಸಾಹಿತ್ಯ ಕೃತಿ (೧೯೮೦ರಿಂದ ೧೯೯೮ರವರೆಗೆ)
** ಉತ್ತಮೋತ್ತಮ ಸಂಬಂಧಿತ ಕೃತಿ (೧೯೯೯ರಿಂದ)
* ಉತ್ತಮೋತ್ತಮ ಚಿತ್ರಾತ್ಮಕ ಕಥೆ (೨೦೦೮ರಿಂದ)
* ಉತ್ತಮೋತ್ತಮ ನಾಟಕ ಘಟನಾವಳಿಯ ಪ್ರಸ್ತುತಿ (೧೯೬೦ರಿಂದ ೨೦೦೨)
** ಉತ್ತಮೋತ್ತಮ ನಾಟಕ ಘಟನಾವಳಿಯ ಪ್ರಸ್ತುತಿ: ದೀರ್ಘ ರೂಪ (೨೦೦೩ರಿಂದ)
** ಉತ್ತಮೋತ್ತಮ ನಾಟಕ ಘಟನಾವಳಿಯ ಪ್ರಸ್ತುತಿ: ಹ್ರಸ್ವ ರೂಪ (೨೦೦೩ರಿಂದ)
* ಉತ್ತಮೋತ್ತಮ ಆಂಶಿಕ ವೃತ್ತಿಪರ ಪತ್ರಿಕೆ
* ಉತ್ತಮೋತ್ತಮ ವೃತ್ತಿನಿರತ ಕಲಾಕಾರ
** ಉತ್ತಮೋತ್ತಮ ಸ್ವಂತಸ್ತಿಕೆಯ ಕಲಾಕೃತಿ (೧೯೯೦ರಿಂದ ೧೯೯೬)
* ಉತ್ತಮೋತ್ತಮ ವೃತ್ತಿನಿರತ ಸಂಪಾದಕ (೧೯೭೩ರಿಂದ ೨೦೦೩ರವರೆಗೆ)
** ಉತ್ತಮೋತ್ತಮ ವೃತ್ತಿನಿರತ ಸಂಪಾದಕ: ದೀರ್ಘರೂಪ (೨೦೦೪ರಿಂದ)
** ಉತ್ತಮೋತ್ತಮ ವೃತ್ತಿನಿರತ ಸಂಪಾದಕ: ಹ್ರಸ್ವರೂಪ(೨೦೦೪ರಿಂದ)
*** ಉತ್ತಮೋತ್ತಮ ವೃತ್ತಿನಿರತ ಪತ್ರಿಕೆ (೧೯೫೩ರಿಂದ ೧೯೭೨ರವರೆಗೆ)
* ಉತ್ತಮೋತ್ತಮ ಅಭಿಮಾನಿ ಪತ್ರಿಕೆ (೧೯೬೨ರಿಂದ ೧೯೭೮ರವರೆಗೆ, ಒಮ್ಮೊಮ್ಮೆ)
* ಉತ್ತಮೋತ್ತಮ ಅಭಿಮಾನಿ ಕಲಾಕಾರ
* ಉತ್ತಮೋತ್ತಮ ಅಭಿಮಾನಿ ಲೇಖಕ

ವರ್ಗ:ಪ್ರಶಸ್ತಿಗಳು
ನೆಬ್ಯುಲ ಪುರಸ್ಕಾರ

**ನೆಬ್ಯುಲ ಪುರಸ್ಕಾರವು** ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ಪ್ರಕಾಶಿತವಾದ ಹಿಂದಿನ ವರ್ಷದ ಉತ್ತಮೋತ್ತಮ ವೈಜ್ಞಾನಿಕ/ಕಲ್ಪನಾತ್ಮಕ ಕಥಾಸಾಹಿತ್ಯಗಳಿಗೆ **ವೈಜ್ಞಾನಿಕ ಕಥಾಸಾಹಿತ್ಯ ಮತ್ತು ಕಲ್ಪಾನಾಸಾಹಿತ್ಯ ಲೇಖಕರ ಸಂಘ**ವು ಪ್ರದಾನ ಮಾಡುವ ಪ್ರಶಸ್ತಿ. ಈ ಪ್ರಶಸ್ತಿಯೊಡನೆ ಯಾವುದೇ ರೀತಿಯ ನಗದು ಬಹುಮಾನವು ಇರುವುದಿಲ್ಲ. ಪ್ರಶಸ್ತಿ ಪುತ್ತಳಿಯು ಒಂದು ಹೊಳೆಯುವ ಸುರುಳಿಯಾಕೃತಿಯ ನಕ್ಷತ್ರ ಸಮೂಹವನ್ನು ಹೊಂದಿದ ಪಾರದರ್ಶಕ ಘನ.

ಈ ಪುರಸ್ಕಾರವನ್ನು ಪಡೆದುಕೊಂಡ ಕೆಲವು ಹೆಸರಾಂತ ಲೇಖಕರೆಂದರೆ: ಐಸಾಕ್ ಅಸಿಮೋವ್ (ಎರಡು ಬಾರಿ), ಅರ್ಸುಲ ಕೆ. ಲಗ್ವಿನ್ (ಆರು ಬಾರಿ), ಅರ್ಥರ್ ಸಿ. ಕ್ಲಾರ್ಕ್ (ಮೂರು ಬಾರಿ).

= **ಪುರಸ್ಕಾರ ವರ್ಗಗಳು** =
ಕೃತಿಗಳ ದೀರ್ಘ-ಹ್ರಸ್ವತೆಯ ಅನುಗುಣವಾಗಿ ಅವುಗಳನ್ನು ಈ ವರ್ಗಗಳಲ್ಲಿ ವಿಂಗಡಿಸಲಾಗಿದೆ:

* **ಕಾದಂಬರಿ**: ೪೦,೦೦೦ಕ್ಕಿಂತ ಹೆಚ್ಚು ಪದಗಳು
* **ಕಿರು ಕಾದಂಬರಿ**: ಕನಿಷ್ಠ ೧೭,೫೦೦೦ ಪದಗಳು ಆದರೆ ೪೦,೦೦೦ ಪದಗಳಿಗಿಂತ ಕಡಿಮೆ
* **ಚುಟುಕು ಕಾದಂಬರಿ**: ಕನಿಷ್ಠ ೭,೫೦೦೦ ಪದಗಳು, ಆದರೆ ೧೭,೫೦೦ ಪದಗಳಿಗಿಂತ ಕಡಿಮೆ
* **ಸಣ್ಣ ಕಥೆ**: ೭,೫೦೦ ಪದಗಳಿಗಿಂತ ಕಡಿಮೆ
* **ಕಥಾವಸ್ತು**: ಚಲಚ್ಚಿತ್ರ, ಟಿ.ವಿ. ಅಥವಾ ರೇಡಿಯೋಗಾಗಿ ಬರೆದ ಕಥಾವಸ್ತು ಅಥವಾ ನಾಟಕ

ವರ್ಗ:ಪ್ರಶಸ್ತಿಗಳು
ಹಾಲ್ಮುತ್ತೂರು

**ಹಾಲ್ಮುತ್ತೂರು** ಗ್ರಾಮ ಕರ್ನಾಟಕ ರಾಜ್ಯದ ಕೊಪ್ಪ ತಾಲ್ಲೂಕಿನಲ್ಲಿದೆ. ಹಾಲ್ಮುತ್ತೂರಿನಲ್ಲಿ ಲೋಕಪರಮೇಶ್ವರಿ ಅಮ್ಮನವರ ದೇವಸ್ಥಾನವಿದೆ. ಆ ದೇವಸ್ಥಾನದಲ್ಲಿ ಏಷ್ಯಾದಲ್ಲಿಯೇ ಎರಡನೇ ಅತೀ ಎತ್ತರದ ಹುತ್ತವಿದೆ. ಇಲ್ಲಿ ಪ್ರತೀ ವರ್ಷ ರಥೋತ್ಸವ ನಡೆಯುತ್ತದೆ.

ಹಾಲ್ಮುತ್ತೂರನ್ನು ತಲುಪಲು ಮಾರ್ಗ:
ಕೊಪ್ಪದಿಂದ ಕಮ್ಮರಡಿಗೆ ಹೋಗುವ ಬಸ್ಸುಗಳೆಲ್ಲವೂ ಹಾಲ್ಮುತ್ತೂರಿನ ಮೂಲಕ ಸಾಗುತ್ತವೆ. ಶೃಂಗೇರಿಯಿಂದ ಹೋಗುವುದಾದರೆ ಕಮ್ಮರಡಿಯಲ್ಲಿ ಮಾರ್ಗ ಬದಲಿಸಬೇಕು. ಉಳಿದಂತೆ ಶಿವಮೊಗ್ಗ, ತೀರ್ಥಹಳ್ಳಿ, ಕಮ್ಮರಡಿ ಮೂಲಕ ಹಾಲ್ಮುತ್ತೂರನ್ನು ತಲುಪಬಹುದು.

ವರ್ಗ:ಚಿಕ್ಕಮಗಳೂರು ಜಿಲ್ಲೆ
ಹರಿ ಪ್ರಸಾದ್ ನಾಡಿಗ್

ಹರಿ ಪ್ರಸಾದ್ ನಾಡಿಗ್ ವೃತ್ತಿಯಲ್ಲಿ ಸಾಫ್ಟ್‌‌ವೇರ್ ಡೆವೆಲಪರ್. ಇವರು ಕನ್ನಡ ವಿಕಿಪೀಡಿಯದ ನಿರ್ವಾಹಕರಲ್ಲೊಬ್ಬರು. ೨೦೦೪ರಲ್ಲಿ ಪ್ರಾರಂಭವಾದ ಕನ್ನಡ ಸಮುದಾಯ ಅಂತರಜಾಲ ತಾಣ ಸಂಪದದ ನಿರ್ಮಾತೃ.
## ಬಾಹ್ಯ ಸಂಪರ್ಕಗಳು
* ಹರಿ ಪ್ರಸಾದ್ ನಾಡಿಗ್
—೦೮:೦೪, ೧೪ ಆಗಸ್ಟ್ ೨೦೧೦ (UTC)

ವರ್ಗ:ವ್ಯಕ್ತಿ ಪರಿಚಯ
ಐಸಾಕ್ ಅಸಿಮೋವ್ ರವರ ರೋಬಾಟ್ ಸರಿಣಿ

ಐಸಾಕ್ ಅಸಿಮೋವ್ ರವರ ಪಾಸಿಟ್ರಾನ್ ಚಾಲಿತ ರೋಬಾಟ್ ವಿಷಯಕ ಸಣ್ಣ ಕಥೆಗಳು ಮತ್ತು ಕಾದಂಬರಿಗಳು ರೋಬಾಟ್ ಸರಣಿಗಳಡಿ ಸೇರುತ್ತವೆ.

= **ಸಣ್ಣ ಕಥೆಗಳು** =
ಅಸಿಮೋವ್ ರವರ ಬಹುತೇಕ ಸಣ್ಣ ಕಥೆಗಳೆಲ್ಲವೂ ಪಾಸಿಟ್ರಾನ್ ಚಾಲಿತ ರೋಬಾಟ್ ಶಾಸ್ತ್ರ ಮತ್ತು ಅಂತರಿಕ್ಷಾನ್ವೇಷಣೆಯ ಯುಗಕ್ಕೆ ಸೇರುತ್ತವೆ. ಅಸಿಮೋವ್ ರವರ ರೋಬಾಟ್ ಗಳ ಅನನ್ಯ ಗುಣವೈಶಿಷ್ಟ್ಯವೆಂದರೆ ಅವುಗಳೆಲ್ಲವೂ ರೋಬಾಟ್ ಶಾಸ್ತ್ರದ ಮೂರು ನಿಯಮಗಳಿಗೆ ವಿಧೇಯರಾಗಿರುತ್ತವೆ - ಈ ನಿಯಮಗಳು ಅವುಗಳ ಪಾಸಿಟ್ರಾನ್ ಚಾಲಿತ ಮಿದುಳಿನಲ್ಲಿ ಮಾರ್ಪಾಟಿಗೆ ಅವಕಾಶವಿಲ್ಲದಂತೆ ಗಡುಸುಗೊಳಿಸಲಾಗಿದ್ದು, ಈ ಮೂಲಕ ಅವುಗಳು ತಮ್ಮ ಮಾನುಷ ಸೃಷ್ಟಿಕರ್ತರ ವಿರುದ್ಧ ಬಂಡೇಳುವ ಸಾಧ್ಯತೆಯನ್ನು ತೊಡೆದುಹಾಕಲಾಗಿರುತ್ತದೆ. ಈ ಕಥೆಗಳಲ್ಲಿ ರೋಬಾಟ್, ಮನುಷ್ಯರು ಮತ್ತು ನೈತಿಕತೆಗಳ ವಿಶ್ಲೇಷಣೆಗಳು ಒಡಗೂಡಿವೆ.

= **ರೋಬಾಟ್ ಕಾದಂಬರಿಗಳು** =
ಈ ಸರಣಿಯಲ್ಲಿನ ಕೆಲವು ಕಾದಂಬರಿಗಳೆಂದರೆ: ಉಕ್ಕಿನ ಗುಹೆಗಳು, ನಗ್ನ ಸೂರ್ಯ, ಪ್ರಾತಃಕಾಲಿಕ ರೋಬಾಟ್ ಗಳು, ರೋಬಾಟ್ ಗಳು ಮತ್ತು ಸಾಮ್ರಾಜ್ಯ.

ಇವುಗಳಲ್ಲಿ ನಾಲ್ಕು ಕಾದಂಬರಿಗಳು ಎಲೈಜಾ ಬೇಲೀ ಸರಣಿಗಳಾಗಿದ್ದು ಅವುಗಳು ಎಲೈಜಾ ಬೇಲೀ ಮತ್ತು ಅವನ ಮಾನವ ಸದೃಶ ರೋಬಾಟ್ ಸಂಗಡಿಗ ಆರ್. ಡೇನೀಲ್ ಓಲಿವಾ ಇವರ ನಿಗೂಢಗಳು. ಈ ಕಾದಂಬರಿಗಳು ಸಣ್ಣ ಕಥೆಗಳಾದ ಸಹಸ್ರಾರು ವರ್ಷಗಳ ನಂತರದ ಕಾಲದಲ್ಲಿ ಕಲ್ಪಿಸಲಾಗಿದ್ದು, ಇವುಗಳು ಆಂತರೀಕ್ಷಕರು (ಪೃಥ್ವಿಯಿಂದ ವಲಸೆಹೋದ ಇತರ ಗ್ರಹನಿವಾಸಿ ಮಾನವ ವಂಶಜರು) ಮತ್ತು ಕಿಕ್ಕಿರದ ಪೃಥ್ವಿಯ ನಿವಾಸಿಗಳ ನಡುವಿನ ಸಂಪರ್ಕಗಳ ಮೇಲೆ ಕೇಂದ್ರೀಕರಿಸುತ್ತವೆ.

= **ಚಲಚ್ಚಿತ್ರಗಳು** =
ವಿಲ್ ಸ್ಮಿತ್ ರವರು ನಟಿಸಿದ 'ಐ ರೋಬಾಟ್' (ಜುಲೈ ೨೦೦೪) ಅವರ ಸಣ್ಣ ಕಥೆಗಳಲ್ಲೊಂದರಲ್ಲಿ ಚಲಚ್ಚಿತ್ರೀಕೃತವಾದುದು.

ವರ್ಗ:ಕಾಲ್ಪನಿಕ ಸಂಗತಿಗಳು
ತಾವೇ ಸ್ವಯಂ ದೇವತೆಗಳು

**ತಾವೇ ಸ್ವಯಂ ದೇವತೆಗಳು (The Gods Themselves)** ಎಂಬುದು ಐಸಾಕ್ ಅಸಿಮೋವ್ ೧೯೭೨ರಲ್ಲಿ ರಚಿಸಿದ ಹ್ಯೂಗೋ (೧೯೭೩) ಮತ್ತು ನೆಬ್ಯುಲ (೧೯೭೨) ಪುರಸ್ಕೃತ ಇಂಗ್ಲಿಷ್ ವೈಜ್ಞಾನಿಕ ಕಾದಂಬರಿ. ಈ ಪುಸ್ತಕವು ಮೂರು ಭಾಗಗಳಲ್ಲಿ ವಿಂಗಡಿತವಾಗಿದೆ, ವಾಸ್ತವವಾಗಿ, ಇವು ನಿಯತಕಾಲಿಕೆಯಲ್ಲಿ ಮೂರು ಸಣ್ಣ ಕಥೆಗಳಾಗಿ ಪ್ರಕಟಗೊಂಡಿದ್ದವು. ಅಸಿಮೋವ್ ರವರು ತಮ್ಮ ಆತ್ಮಕಥೆಯಲ್ಲಿ ಈ ಕಾದಂಬರಿಯು (ಅದರಲ್ಲಿಯೂ ಎರಡನೆಯ ಭಾಗವು) 'ತಾವು ಚಿಂತಿಸಿದ ಊರ್ಧ್ವಶಿರ ಚಿಂತನೆಗಳಲ್ಲಿಯೇ ಅತಿ ದೊಡ್ಡದು ಮತ್ತು ಪರಿಣಾಮಕಾರಿಯಾದುದು' ಎಂದು ಹೇಳಿಕೊಂಡಿದ್ದಾರೆ.

= **ಕಥಾ ಸಾರಾಂಶ** =
ಮುಖ್ಯ ಕಥಾ ಪಥವು ನಮ್ಮ ಪ್ರಸ್ತುತ ವಿಶ್ವದ ಮಾನವರ ಹಾಗೂ ಮತ್ತೊಂದು ಸಮಕಾಲಿಕ ವಿಶ್ವದ ಜೀವಿಗಳೊಡನಿನ ಪರಸ್ಪರ ವಿನಿಮಯವನ್ನು ಅನುಸರಿಸುತ್ತದೆ. ಪರಜೀವಿಗಳ ವಿಶ್ವವು ನಮ್ಮ ವಿಶ್ವಕ್ಕಿಂತ ಭಿನ್ನವಾದ ಭೌತಿಕ ನಿಯಮಗಳಿಂದ ಮಾರ್ಪಾಟಾಗಿದ್ದು, ಆ ಜೀವಿಗಳು ಈ ವಿಶ್ವದಲ್ಲಿನ ಪೃಥ್ವಿಯೊಡನೆ ಪದಾರ್ಥ ವಿನಿಮಯ ಮಾಡಲಾಗಿ ತಮ್ಮ ಅವಶ್ವಕತೆಗಳಿಗೆ ಅನುಕೂಲಕರವಾದ ಶಕ್ತಿಮೂಲವೊಂದನ್ನು ನಿರ್ಮಿಸಿಕೊಳ್ಳುತ್ತಾರೆ. ಈ ವಿನಿಮಯದಿಂದ ಪೃಥ್ವಿಯ ಮಾನವರೂ ಕೂಡ ಶಕ್ತಿಮೂಲವೊಂದನ್ನು ಪಡೆದು ಕೊಳ್ಳುತ್ತಾರೆ - ಈ ಮೂಲವು ಎಲ್ಲ ತೋರ್ಕೆಗಳಿಗೆ ಅಕ್ಷಯವೂ ಶುದ್ಧವೂ ಎಂದು ಕಂಡು ಬಂದರೂ, ಅದು ಈ ಪ್ರಸ್ತುತ ವಿಶ್ವವನ್ನು ಕ್ರಮೇಣ ವಿನಾಶದತ್ತ ಕೊಂಡೊಯ್ಯುತ್ತಿತ್ತು. ಇದು ಏಕೆಂದರೆ, ಶಕ್ತಿ ವಿನಿಮಯವಾದಂತೆಲ್ಲ, ಈ ಜಗತ್ತಿನ ಪರಮಾಣು ರಚನೆಯು ಆ ಸಮಕಾಲಿಕ ವಿಶ್ವದಂತೆಯೇ ಆಗತೊಡಗಿ, ಸೂರ್ಯನನ್ನು (ಅದರ ಗಾತ್ರದ ಕಾರಣದಿಂದ) ಪರಮ ನವ್ಯತೆಯತ್ತ (ಸೂಪರ್ ನೋವಾ) ಒಯ್ದು ಸ್ಫೋಟ ಕೊಳ್ಳುವಂತೆ ಮಾಡ ಬಹುದು, ಮತ್ತು ಹೀಗೆಯೇ ಈ ನಮ್ಮ ವಿಶ್ವದ ಇತರ ನಕ್ಷತ್ರಗಳೂ ಆಗಬಹುದೆಂದು ಕಥಾನಾಯಕರಿಗೆ ತಿಳಿದು ಬರುತ್ತದೆ. ಆದರೆ, ಪೃಥ್ವಿಯ ಜನತೆ ಹಳೆಯ ಶಕ್ತಿಮೂಲಗಳಿಗೆ ಹೋದಲ್ಲಿ, ವಿಪ್ಲವಗಳಿಗೆ ಎಡೆಮಾಡಿಕೊಡಬಹುದೆನ್ನುವ ಜನರ ವಿರುದ್ಧ ಮತ್ತು ಈ ರೀತಿಯ ಶಕ್ತಿಮೂಲವು ಸಂಪೂರ್ಣವಾಗಿ ಸುರಕ್ಷಿತವೆನ್ನುವ ಇತರರ ಅಭಿಪ್ರಾಯದ ವಿರುದ್ಧ ಕಥಾನಾಯಕರು ಹೆಣಗುತ್ತಾರೆ. ಅಂತ್ಯದಲ್ಲಿ, ಸಮಕಾಲಿಕ ವಿಶ್ವಕ್ಕೆ ಮತ್ತು ನಮ್ಮ ಪ್ರಸ್ತುತ ವಿಶ್ವಕ್ಕೆ ಅನುಕೂಲಕರವಾದ ಒಂದು ಪರಿಹಾರವನ್ನು ಕಥಾನಾಯಕರು ಕಂಡುಕೊಳ್ಳುತ್ತಾರೆ: ಅದೆಂದರೆ, ಪ್ರಸ್ತುತ ಸಮಕಾಲೀನ ವಿಶ್ವದಿಂದ ಪಡೆದುಕೊಂಡ ಅಪಾಯಕಾರಿ ಗುಣಗಳನ್ನು ಮತ್ತೊಂದು ಸಮಕಾಲಿಕ ವಿಶ್ವಕ್ಕೆ ಪೃಥ್ವಿಯಿಂದ ಪ್ರಸಾರ ಮಾಡುವುದು. ಈ ರೀತಿ, ಪೃಥ್ವಿಯು ಈ ಹೊಸ ಶಕ್ತಿಮೂಲವನ್ನು ಉಪಯೋಗಿಸುತ್ತಿದ್ದರೂ, ಅದರಿಂದಾಗ ಬಹುದಾದ ಅಪಾಯಕಾರಿ ಉಪ ಪರಿಣಾಮಗಳನ್ನು ತಪ್ಪಿಸಬಹುದು. ಅಲ್ಲದೆ, ಕಾದಂಬರಿಯ ತರ್ಕದಂತೆ, ಅಪಾಯಕಾರಿ ಗುಣ ಪ್ರಸಾರಕ್ಕಾಗಿ ಚುನಾಯಿಸಲ್ಪಟ್ಟ ಮತ್ತೊಂಡು ವಿಶ್ವವು 'ಮಹತ್ ವಿಸ್ಫೋಟ' (ಬಿಗ್ ಬ್ಯಾಂಗ್)ದ ಮೊದಲು ಇರಬಹುದಾದ 'ಅಂಡ' (ಎಗ್)ವಾಗಿರಬಹುದೆಂದೂ, ಈ ಗುಣಪ್ರಸಾರದಿಂದ ಆಗಬಹುದಾದ ವಿಸ್ಫೋಟವು ಜೀವ ಹಾನಿಯನ್ನು ಉಂಟು ಮಾಡುವ ಬದಲು (ನಮ್ಮ ವಿಶ್ವದಲ್ಲಾದಂತೆ) ಜೀವ ಸೃಷ್ಟಿಯನ್ನು ಪ್ರಾರಂಭ ಮಾಡಬಹುದು. 

ಕಾದಂಬರಿಯ ಮತ್ತೊಂದು ಸ್ವಾರಸ್ಯವೆಂದರೆ, ಕಥೆಯ ಘಟನಾ ಕಾಲದಲ್ಲಿ, ಮಾನವರು ಚಂದ್ರಗ್ರಹದಲ್ಲಿ ತಮ್ಮ ವಸಾಹತುಗಳನ್ನು ಸ್ಥಾಪಿಸಿ ಅಲ್ಲಿ ನಾಗರೀಕತೆಯನ್ನು ಬೆಳೆಸುತ್ತಿರುವರು.

ವರ್ಗ:ಕಾದಂಬರಿಗಳು
ಮುಂದೊಯ್ಯಿ ಪ್ರತಿಷ್ಠಾನವನು

**ಮುಂದೊಯ್ಯಿ ಪ್ರತಿಷ್ಠಾನವನು (Forward the Foundation)** ಐಸಾಕ್ ಅಸಿಮೋವ್ ಬರೆದ ಒಂದು ಕಾದಂಬರಿ. ಇದು ಪ್ರತಿಷ್ಠಾನ ಸರಣಿ ಕಾದಂಬರಿಗಳಿಗೆ ಬರೆದ ಎರಡು ಪೂರ್ವಘಟಿತವ್ಯಗಳಲ್ಲಿ ಒಂದು (ಮತ್ತೊಂದು ಪ್ರತಿಷ್ಠಾನಕ್ಕೆ ಪೂರ್ವರಂಗ. ಇವುಗಳಲ್ಲಿನ ಅಧ್ಯಾಯಗಳನ್ನು ಸ್ವತಂತ್ರ ಸಣ್ಣ ಕಥೆಗಳಾಗಿ ಮೊದಲು ನಿಯತಕಾಲಿಕೆಗಳಲ್ಲಿ ಪ್ರಕಟಿಸಲಾಗಿದ್ದಿತು. 

= **ಕಥಾ ಸಾರಾಂಶ** =
ಈ ಕಾದಂಬರಿಯಲ್ಲಿ, ಪ್ರತಿಷ್ಠಾನಕ್ಕೆ ಪೂರ್ವರಂಗದ ಘಟನೆಗಳ ನಂತರದ ಕಥನವಿರುವುದು. ಈ ಕಾದಂಬರಿಯ ಘಟನೆಗಳು ಕ್ಷೀರಪಥ ಸಾಮ್ರಾಜ್ಯದ ಟ್ರ್ಯಾಂಟರ್ನಲ್ಲಿ ನಡೆಯುತ್ತದೆ. ಕಥನವು ಹ್ಯಾರಿ ಸೆಲ್ಡನ್ ಹೇಗೆ ತನ್ನ ಮಾನಸಿಕ-ಇತಿಹಾಸಶಾಸ್ತ್ರವನ್ನು (ಸೈಕೋಹಿಸ್ಟರಿ)ಯನ್ನು ಸಂಸ್ಥಾಪಿಸಿ ವಿಸ್ತರಿರುತ್ತಾನೆ ಎಂಬುದನ್ನು ವಿವರಿಸುತ್ತದೆ.
ಟ್ರ್ಯಾಂಟರ್

ಟ್ರ್ಯಾಂಟರ್ ಎಂಬುದು ಐಸಾಕ್ ಅಸಿಮೋವ್ ಹೆಸರಿಸಿದ ಕ್ಷೀರ ಪಥದ ನಡುವಿನ ಸಮೀಪದಲ್ಲಿರುವ ಕಾಲ್ಪನಿಕ ಗ್ರಹ. ಇದು ಅವರ ಪ್ರತಿಷ್ಠಾನ ಸರಣಿ ಕಾದಂಬರಿಗಳಲ್ಲಿ ಮತ್ತು ಸಾಮ್ರಾಜ್ಯ ಸರಣಿ ಕಾದಂಬರಿಗಳಲ್ಲಿ ಬರುವ ಕ್ಷೀರಪಥ ಸಾಮ್ರಾಜ್ಯದ ಕೇಂದ್ರ ಸರ್ಕಾರವಿರುವ ಗ್ರಹ. 

## ಕಾದಂಬರಿಗಳಲ್ಲಿ ದೊರಕುವ ಗ್ರಹದ ಬಗೆಗಿನ ಮಾಹಿತಿ 
* ಗ್ರಹವು ೮೦೦ ವಿಭಾಗ (ಸೆಕ್ಟರ್)ಗಳಾಗಿ ವಿಂಗಡಿತವಾಗಿದೆ: ಉದಾಹರಣೆಗೆ ಸ್ಟ್ರೀಲಿಂಗ್, ಡಾಃಲ್, ಮೈಕೊಜೆನ್
* ಗ್ರಹದ ಜನಸಂಖ್ಯೆ ೪೦ ಬಿಲಿಯನ್
* ಈ ಗ್ರಹದಲ್ಲಿ ರಾಜಕೀಯ ಸಂಸ್ಥೆಗಳು ಮತ್ತು ಆಡಳಿತ ಕಛೇರಿಗಳನ್ನು ಬಿಟ್ಟರೆ ಬೇರಾವ ಕೈಗಾರಿಕೆಯೂ ಇಲ್ಲ. ಹಲವಾರು ಕೃಷಿಕಾರ ಗ್ರಹಗಳಿಂದ ಇಲ್ಲಿನ ನಿವಾಸಿಗಳಿಗೆ ಆಹಾರ ಸರಬರಾಜು
* ಗ್ರಹದ ಬಹುತೇಕ ಮೇಲ್ಮೈಯನ್ನು ಅರ್ಧಗೋಳಗಳಿಂದ ಮುಚ್ಚಿದ್ದು, ಹವಾಮಾನವನ್ನು ಕೃತಕವಾಗಿ ನಿಯಂತ್ರಿಸಲಾಗುವುದು. ಟ್ರ್ಯಾಂಟರ್ ನಿವಾಸಿಗಳು ಬಹಳ ಅಪರೂಪವಾಗಿ ತಮ್ಮನ್ನು ಅನಿಯಂತ್ರಿತ ನೈಸರ್ಗಿಕ ಬಿಸಿಲು-ಮಳೆ-ಗಾಳಿಗಳಿಗೆ ಒಡ್ಡುತ್ತಾರೆ
* ಗ್ರಹದ ಮೇಲ್ಮೈನಿಂದ ಹಲವು ಕಿಲೋಮೀಟರ್ ಗಳಷ್ಟು ಆಳದ ವರೆಗೂ ಕಂದಕಗಳನ್ನು ಕೊರೆದು ಅದನ್ನು ವಾಸಯೋಗ್ಯಗೊಳಿಸಲಾಗಿರುವುದು.

ವರ್ಗ:ನಕ್ಷತ್ರಗಳು
ರೋಬಾಟ್ ಶಾಸ್ತ್ರದ ಮೂರು ನಿಯಮಗಳು

**ರೋಬಾಟ್ ಶಾಸ್ತ್ರದ ಮೂರು ನಿಯಮಗಳು** ಐಸಾಕ್ ಅಸಿಮೋವ್ ರವರು ತಮ್ಮ ಕಾದಂಬರಿಗಳಲ್ಲಿ ಸೂಚಿಸುವ ಕಾಲ್ಪನಿಕ ನಿಯಮಗಳು. ಇಲ್ಲಿ, ರೋಬಾಟ್ ಎಂದರೆ, ರೂಪದಲ್ಲಿ ಮಾನವ ಸದೃಶ ಯಂತ್ರಗಳು.

= **ಮೂರು ನಿಯಮಗಳು** =
* **ಪ್ರಥಮ ನಿಯಮ** - ಒಂದು ರೋಬಾಟ್ ಮಾನವನನ್ನು ಘಾಸಿಮಾಡಕೂಡದು ಅಥವಾ ನಿಷ್ಕ್ರಿಯತೆಯಿಂದ ಮಾನವನು ಹಾನಿಗೊಳಗಾಗುವಂತೆ ಮಾಡಬಾರದು
* **ದ್ವಿತೀಯ ನಿಯಮ** - ಮಾನವನೊಬ್ಬನು ಕೊಟ್ಟ ಆದೇಶಗಳನ್ನು - ಈ ಆದೇಶಗಳು ಪ್ರಥಮ ನಿಯಮ ಪಾಲನೆಯೊಡನೆ ದ್ವಂದ್ವಕ್ಕೊಳಗಾಗದಿದ್ದಲ್ಲಿ - ರೋಬಾಟ್ ಪಾಲಿಸಲೇ ಬೇಕು, 
* **ತೃತೀಯ ನಿಯಮ** - ರೋಬಾಟ್ ತನ್ನ ಅಸ್ತಿತ್ವವನ್ನು ಸಂರಕ್ಷಿಸಲು ಪ್ರಯತ್ನಿಸಲೇ ಬೇಕು - ಆದರೆ ಈ ಕ್ರಿಯೆಯಿಂದ ಪ್ರಥಮ ಅಥವಾ ದ್ವಿತೀಯ ನಿಯಮ ಪಾಲನೆಯು ದ್ವಂದ್ವಕ್ಕೊಳಗಾದಿದ್ದಾಗ ಮಾತ್ರ.

= **ಶೂನ್ಯ ನಿಯಮ** =
ರೋಬಾಟ್ ಮಾನವ ಜನಾಂಗವನ್ನು ಹಾನಿಗೀಡುಮಾಡಬಾರದು

ವರ್ಗ:ಪುಸ್ತಕಗಳು
ಸಾಮ್ರಾಜ್ಯ ಸರಣಿ ಕಾದಂಬರಿಗಳು

**ಸಾಮ್ರಾಜ್ಯ ಸರಣಿ ಕಾದಂಬರಿಗಳು** ಐಸಾಕ್ ಅಸಿಮೋವ್ ರವರ ಕ್ಷೀರಪಥವ್ಯಾಪಿ ಸಾಮ್ರಾಜ್ಯ ವಿಷಯಕ ಕಾದಂಬರಿಗಳು. 

= **ಸರಣಿ** =
ಈ ಸರಣಿಯಲ್ಲಿ ಮೂರು ಕಾದಂಬರಿಗಳೂ, ಒಂದು ಸಣ್ಣ ಕಥೆಯೂ ಸೇರಿದೆ. ಅವುಗಳೆಂದರೆ:
* ತಾರೆಗಳು, ಧೂಳಿನಂತೆ (The Stars, Like Dust) (೧೯೫೧)
* ವ್ಯೋಮದ ಹೊನಲುಗಳು (The currents of Space) (೧೯೫೨)
* ಆಕಾಶದಲ್ಲಿನ ಕಣಗಲ್ಲು (Pebble in the Sky) (೧೯೫೦) - ಅವರ ಪ್ರಥಮ ಕಾದಂಬರಿ
* ಕುರುಡುಗಲ್ಲಿ (Blind Alley) (೧೯೪೫)- ಸಣ್ಣ ಕಥೆ

ಇವುಗಳು ೧೯೪೨ರಲ್ಲಿ ಪ್ರಾರಂಭಿಸಿದ ಅವರ ಪ್ರತಿಷ್ಠಾನ ಸರಣಿಯ ಕಾಲದ ಭವಿಷ್ಯ ಯುಗದಲ್ಲಿ ನೆಡಲಾಗಿರುವುದು. ಇವುಗಳೆಲ್ಲವೂ ಅಷ್ಟೇನೂ ನಿಕಟವಲ್ಲದ ಕಥಾನಕದಲ್ಲಿ ಹೊಸೆದು ಕೊಂಡಿವೆ, ಹಾಗಿದ್ದರೂ, ಪ್ರತಿ ಕಾದಂಬರಿಯನ್ನೂ ಸ್ವತಂತ್ರವಾಗಿಯೇ ಓದಿಕೊಳ್ಳಬಹುದು. ಅವುಗಳ ಸಾಮಾನ್ಯ ವಿಷಯಗಳೆಂದರೆ, ಭವಿಷ್ಯದ ಕ್ಷೀರಪಥವ್ಯಾಪಿ ಸಾಮ್ರಾಜ್ಯ, ಕೆಲವು ತಾಂತ್ರಿಕ ಕೋನಗಳು (ಹೈಪರ್ ಡ್ರೈವ್, ಬ್ಲಾಸ್ಟರ್ ಬಂದೂಕಗಳು, ಇತ್ಯಾದಿ).

ವರ್ಗ:ಸಾಹಿತ್ಯ
ಪ್ರಣಬ್ ಮುಖೆರ್ಜೀ

**ಪ್ರಣಬ್ ಮುಖರ್ಜಿ** (ಡಿಸೆಂಬರ್ 11, 1935 - ಆಗಸ್ಟ್ 31, 2020) ಭಾರತದ ಪಶ್ಚಿಮ ಬಂಗಾಲದಲ್ಲಿ ಜನಿಸಿದ ಇವರು ಭಾರತದ ೧೩ನೇ ರಾಷ್ಟ್ರಪತಿ ಮತ್ತು ವಿತ್ತ ಮಂತ್ರಿಯಾಗಿದ್ದರು. ಇವರು (೧೫ನೇ) ಲೋಕ ಸಭೆಯ  (ಭಾರತ ಸಂಸತ್ತಿನ ಕೆಳಮನೆ) ನಾಯಕ ಹಾಗು ಕಾಂಗ್ರೆಸ್ ಕಾರ್ಯ ಸಮಿತಿಯ ಸದಸ್ಯ ಕೂಡ (ಸಿ.ಡಬ್ಲ್ಯೂ.ಸಿ) ಆಗಿದ್ದರು. 
ಇವರು  ಕಲ್ಕತ್ತ ವಿಶ್ವವಿದ್ಯಾಲಯದಿಂದ ನ್ಯಾಯಶಾಸನದಲ್ಲಿ  ಮಾಸ್ಟರ್ಸ್ ಪದವಿಯನ್ನು ಪಡೆದಿದ್ದಾರೆ. ಇವರು ವಕೀಲ ಹಾಗು ಕಾಲೇಜಿನ ಉಪಾಧ್ಯಾಯರಾಗಿ ಕಾರ್ಯ ನಿರ್ವಹಿಸಿದ್ದಾರೆ.ಇವರು ಗೌರವಾರ್ಥ ಡಿ.ಲಿಟ್ಟ್ ಕೂಡ ಹೊಂದಿದ್ದಾರೆ.

## ಆರಂಭಿಕ ಜೀವನ
ಪ್ರಣಬ್ ಮುಖರ್ಜಿ ಪಶ್ಚಿಮ ಬಂಗಾಲ  ಬಿರ್ಬ್ಹುಂಜಿಲ್ಲೆಯ ಕಿರ್ನಹರ್ಬಳಿ ಇರುವ ಮಿರತಿ ಹಳ್ಳಿಯಲ್ಲಿ ಗ್ರಾಮದ ಕಿಂಕರ್ ಮುಖರ್ಜಿ ಹಾಗು ರಾಜಲಕ್ಷ್ಮಿ ಮುಖರ್ಜಿಗೆ ಹುಟ್ಟಿದರು.

## ವೃತ್ತಿಜೀವನ
ಪ್ರಣಬ್ ಮುಖರ್ಜೀ ತಮ್ಮ ವೃತ್ತಿಜೀವನವನ್ನು ಕಾಲೇಜ್ ಉಪಾಧ್ಯಾಯರಾಗಿ ಪ್ರಾರಂಭಿಸಿದರು. ನಂತರ ಪತ್ರಕರ್ತರಾದರು.

## ರಾಜಕೀಯ ಜೀವನ
ಇವರ ಸಂಸತ್ತಿನ ವೃತ್ತಿಜೀವನ ಐದು ದಶಕದ್ದು,  ಇವರು ಕಾಂಗ್ರೆಸ್ ಪಕ್ಷದಿಂದ ೧೯೬೯ ರಲ್ಲಿ ರಾಜ್ಯ ಸಭಾ ಸದಸ್ಯರಾಗಿ ಆಯ್ಕೆಗೊಂಡರು; ನಂತರ ೧೯೭೫, ೧೯೮೧, ೧೯೯೩ ಹಾಗು ೧೯೯೯ ಪುನರಾಯ್ಕೆಗೊಂಡರು.  ೧೯೮೨ ರಿಂದ ೧೯೮೪ ರವರಗೆ.ಭಾರತದ ವಿತ್ತಮಂತ್ರಿಯಗಿದರು   
        
ಇವರು ಹಲವಾರು ಮಂತ್ರಿ ಪದವಿಯನ್ನು ನಿಭಾಯಿಸಿದರೆ; ರಕ್ಷಣ, ವಿತ್ತ, ಬಾಹ್ಯ ಇಲಾಖೆ, ಆದಾಯ, ನೌಕಾ, ಸಾರಿಗೆ, ಸಂಪರ್ಕ ವ್ಯವಸ್ಥೆ, ಆರ್ಥಿಕ ಇಲಾಖೆ, ವಾಣಿಜ್ಯ ಹಾಗು ಉದ್ದಿಮೆ.

## ಅಂತರರಾಷ್ಟ್ರೀಯ ಪಾತ್ರ
ಅಕ್ಟೋಬರ್ ೧೦, ೨೦೦೮ ರಂದು ಮುಖೆರ್ಜೀ ಹಾಗು ಕಾಂಡೊಲಿನಾ ರೈಸ್ ಸೆಕ್ರೆಟರಿ ಆಫ್ ಸ್ಟೇಟ್(ಉನೈಟೆಡ್ ಸ್ಟೇಟ್ಸ್ ನ ವಿದೇಶಾಂಗ ಮಂತ್ರಿ / ವಿದೇಶಾಂಗ ಖಾತೆಯ ಕಾರ್ಯದರ್ಶಿ) ವಿಭಾಗ ೧೨೩ ಒಪ್ಪಂದಕೆ ಸಹಿಹಾಕಿದರು.

## ರಾಜಕೀಯ ಪಕ್ಷದ ಪಾತ್ರ
ಪ್ರಣಬ್ ಮುಖರ್ಜಿಯವರು ಸಾಮಾಜಿಕ ಹಾಗು ಪಕ್ಷದಲ್ಲಿ ಬಹಳ ಗೌರವಾನ್ವಿತ ವ್ಯಕ್ತಿ.

## ಭ್ರಷ್ಟಾಚಾರದ ದೃಷ್ಟಿಕೋನಗಳು
ಪ್ರಣಬ್ ಮುಖರ್ಜಿ ಅವರು ವಾಸ್ತವವಾದಿ.

ರಿಡಿಫ್.ಕಂ ನೊಂದಿಗಿನ ಸಂದರ್ಶನದಲ್ಲಿ, ಅವರನ್ನು ಕಾಂಗ್ರೆಸ್‌ನಲ್ಲಿರುವ ಭ್ರಷ್ಟಾಚಾರದ ಬಗ್ಗೆ ಕೇಳಿದಾಗ. ಅವರ ಉತ್ತರ: 
:ಭ್ರಷ್ಟಾಚಾರ ಒಂದು ಸಮಸ್ಯೆ. ನಾವು ನಮ್ಮ ಘೋಷಣೆಯಲ್ಲಿ ಇದರ ಬಗ್ಗೆ ಹೇಳಿದ್ದೇವೆ. ಆದರೆ ದುಃಖದ ಸಂಗತಿ ಎಂದರೆ ಇದು ಕಾಂಗ್ರೆಸ್‌ಗೆ ಮಾತ್ರ ಸಿಮಿತವಾದುದಲ್ಲ. ಎಷ್ಟೊಂದು ಹಗರಣಗಳಿವೆ. ಹಲವಾರು ರಾಜಕಾರಣಿಗಳು ಇದರಲ್ಲಿ ಬಾಗಿಯಾಗಿದ್ದಾರೆ. ಅದರಿಂದ ಇದು ಕೇವಲ ಕಾಂಗ್ರೆಸ್ ಸರ್ಕಾರಕ್ಕೆ ಸಿಮಿತವಾದುದು ಎನ್ನುವುದು ಸರಳೀಕೃತವಾಗುತ್ತದೆ.

## ವಿದೇಶಾಂಗ ಮಂತ್ರಿ: ಅಕ್ಟೋಬರ್ ೨೦೦೬
## ವಿತ್ತ ಮಂತ್ರಿ
ಮನಮೋಹನ್ ಸಿಂಗ್ರವರ ಎರಡನೇ ಸರ್ಕಾರದಲ್ಲಿ,ಮುಖರ್ಜಿ ಅವರು ಭಾರತದ ವಿತ್ತ ಮಂತ್ರಿಯಾಗಿ ನೇಮಕಗೊಂಡರು, ಈ ಖಾತೆಯನ್ನು ಇವರು ೧೯೮೦ರ ದಶಕದಲ್ಲಿಯೇ ನಿಭಾಯಿಸಿದ್ದರು.

## ವೈಯಕ್ತಿಕ ಜೀವನ
ಪ್ರಣಬ್ ಮುಖರ್ಜಿಯವರು, ಶುಭಾ ಮುಖರ್ಜಿಯವರನ್ನು  ಜುಲೈ ೧೩, ೧೯೫೭ ರಂದು ಮದುವೆಯಾದರು,ಇವರಿಗೆ ಇಬ್ಬರು ಗಂಡು ಮಕಳು, ಅಭಿಜಿತ್ ಹಾಗು ಸುರೋಜಿತ್ ಹಾಗು ಒಬ್ಬಳು ಪುತ್ರಿ. (प्रणव का विवाह बाइस वर्ष की आयु में 13 जुलाई 1957 को **शुभा मुखर्जी** के साथ हुआ था।) [http://www.finmin.nic.in/fm_pranab_mukherjee.html ]

## ನಿಧನ 
ಪ್ರಣವ್ ಮುಖರ್ಜಿಯವರು ಆಗಸ್ಟ್ 31, 2020ರಂದು ದೀರ್ಘಕಾಲದ ಅನಾರೋಗ್ಯದಿಂದಾಗಿ ನಿಧನ ಹೊಂದಿದರು.

## ಪುರಸ್ಕಾರಗಳು
* ಇವರಿಗೆ ೨೦೦೭ರಲ್ಲಿ  ಪದ್ಮ ವಿಭೂಷಣ ಪುರಸ್ಕಾರವನ್ನು ನೀಡಲಾಗಿದೆ.
* ಜನವರಿ 2019ರಲ್ಲಿ ಭಾರತದ ಅತ್ಯುನ್ನತ ನಾಗರಿಕ ಪ್ರಶಸ್ತಿ ಭಾರತರತ್ನ ಪುರಸ್ಕಾರದ ಘೋಷಣೆ ಮಾಡಲಾಯಿತು.

## ನೋಡಿ
*ಸುಧೀಂದ್ರ ಬುಧ್ಯ;ಒಲಿದ ಪದವಿಗೆ ನ್ಯಾಯ ಒದಗಿಸಿದ ಮುಖರ್ಜಿ;14 Jul, 2017 
*ಡಿ. ಉಮಾಪತಿ;;ಪ್ರಣವ್‌ ಬಾಬು ನಾಗಪುರಕ್ಕೆ ಹೋದದ್ದು ಯಾಕೆ?;11 Jun, 2018

## ಆಕರಗಳು
## ಬಾಹ್ಯ ಕೊಂಡಿಗಳು
*Finance Minister Pranab Mukherjee
*About Pranab Mukherjee
*Profile at Govt. of India website
* Official biographical sketch in Parliament of India website 
*Saddam verdict: India reacts guardedly
*https://www.un.org/webcast/ga/61/pdfs/india-e.pdf

|-

|-

|-

|-

|-

|-

|-

ವರ್ಗ:ಭಾರತದ ರಾಷ್ಟ್ರಪತಿಗಳು
ವರ್ಗ:ಭಾರತ ರತ್ನ ಪುರಸ್ಕೃತರು
ವರ್ಗ:೨೦೨೦ ನಿಧನ
ವರ್ಗ:೧೯೩೫ ಜನನ
ವರ್ಗ:ಭಾರತದ ರಾಜಕಾರಣಿಗಳು
ನವೀನ ಜಿಂದಾಲ್

ನವೀನ ಜಿಂದಾಲ್''''''  (ಹುಟ್ಟಿದು ೯ ಮಾರ್ಚ್ ೧೯೭೦), ಇವರು ೨೦೦೪ ರಿಂದ  ಹರ್ಯಾಣದ ಕುರುಕ್ಷೇತ್ರದಿಂದ ಭಾರತದ ಸಂಸತ್ ಸದಸ್ಯ. ಇವರು ಕಾಂಗ್ರೆಸ್ ಪಕ್ಷದ ಸದಸ್ಯ. ಇವರ ಕೈಗಾರಿಕೋದ್ಯಮ ಮಧ್ಯ ಪ್ರದೇಶ್ ಹಾಗು ಚ್ಚತ್ತಿಸ್ಗಡ್ನಲ್ಲಿ ಇದೆ.  "ದಿ ಜಿಂದಾಲ್ ಗ್ರೂಪ್"ನ  ಸ್ಥಾಪಕ ಇವರ ತಂದೆಓ. ಪಿ. ಜಿಂದಾಲ್.

## ವೈಯಕ್ತಿಕ ಜೀವನ
ಜಿಂದಾಲ್ ೪೫ ಕುದರೆ ಹಾಗು ಪೋಲೋ ಟೀಂ ನ ಮಾಲಿಕರು. [ಏನ್ ಸಿ ಜಿಂದಾಲ್ ಪುಬ್ಲಿಕ್ ಸ್ಕೂಲ್] ನವ ದೆಹಲಿಯಾ ಖಾಸಗಿ ಶಾಲೆಯಾ ಮಾಲಿಕರು.

ವರ್ಗ:Indian politicians
ವರ್ಗ:ಜೀವಿತ ವ್ಯಕ್ತಿಗಳು
ವರ್ಗ:೧೪ನೆಯ ಲೋಕ ಸಭಾ ಸದಸ್ಯರು
ವರ್ಗ:15th Lok Sabha members
ವರ್ಗ:University of Texas at Dallas alumni
ವರ್ಗ:೧೯೭೦ರಲ್ಲಿ ಜನಿಸಿದವರು
ವರ್ಗ:Haryana politicians
ವರ್ಗ:ರಾಜಕಾರಣಿಗಳು
ಕಿ. ರಂ. ನಾಗರಾಜ್

**ಕಿತ್ತಾನೆ ರಂಗಣ್ಣ ನಾಗರಾಜ್** ಕನ್ನಡ ಸಾರಸ್ವತ ಲೋಕದ ಹಿರಿಯ ವಿಮರ್ಶಕ, ಚಿಂತಕ. ಕಿರಂ ಎಂದೇ ಖ್ಯಾತರು. **ಕಿ. ರಂ. ನಾಗರಾಜ್** ಸಾಕಷ್ಟು ಶಿಷ್ಯವರ್ಗವನ್ನು ಹೊಂದಿದ್ದರು. ಬೆಂಗಳೂರು ವಿಶ್ವವಿದ್ಯಾಲಯದಲ್ಲಿ ಪ್ರಾಧ್ಯಾಪಕರಾಗಿ ಸೇವೆ. ಹಲವಾರು ಪಠ್ಯಪುಸ್ತಕಗಳ ಸಂಪಾದನೆ, ನೂರಕ್ಕೂ ಹೆಚ್ಚು ಲೇಖನಗಳು ಹಾಗೂ ಮುನ್ನಡಿಗಳ ಪ್ರಕಟಣೆ  ನಾಡಿನಾದ್ಯಂತ ಸಾವಿರಾರು ಉಪನ್ಯಾಸಗಳು, ಹತ್ತಾರು ಸಾಹಿತ್ಯ ಶಿಬಿರಗಳ ಸಂಯೋಜನೆ, ಕನ್ನಡ ಅಭಿವೃದ್ಧಿ ಪ್ರಾಧಿಕಾರ ಹಾಗೂ ಕರ್ನಾಟಕ ಸಾಹಿತ್ಯ ಅಕಾಡೆಮಿಗಳ ಸದಸ್ಯತ್ವ.

ಕಿ. ರಂ. ಬರೆದಿದ್ದರೆ ಹಲವು ಸಂಪುಟಗಳೇ ಆಗಿರುತಿದ್ದವು. ಆದರೆ ಬರೆದದ್ದು ಕಡಿಮೆ. ಉಪನ್ಯಾಸಗಳಲ್ಲೇ ತಾವು ಹೇಳಬಯಸಿದ್ದನ್ನು ಹೇಳುತ್ತಾ ಹೋದರು. ಕಾವ್ಯ ಅವರ ಆಸಕ್ತಿಯಷ್ಟೇ ಅಲ್ಲದೆ ಬದುಕನ್ನೂ ಕಾವ್ಯವನ್ನು ಒಂದೇ ಎಂದು ಕಂಡವರು. ನಾಡಿನ ಹಲವು ಬಗೆಯ ಚಳುವಳಿಗಳ ಸಂಗಾತಿ ಕೂಡ ಆದರು.

## ಜನನ
### ಬಾಲ್ಯ
'ಕಿ.ರಂ.ನಾಗರಾಜ್,' ಹಾಸನ ಜಿಲ್ಲೆಯ ’ಕಿತ್ತಾನೆ’ಯಲ್ಲಿ ೧೯೪೩, ಡಿಸೆಂಬರ್, ೫ ರಂದು, ಜನಿಸಿದರು.

### ಶಿಕ್ಷಣ
'ಬಿ.ಎ.ಪದವಿ'ಯನ್ನು ಮೈಸೂರು ವಿಶ್ವವಿದ್ಯಾನಿಲಯದಲ್ಲಿ ಪಡೆದರು. ಮುಂದಿನ 'ಎಂ.ಎ ಸ್ನಾತಕೋತ್ತರ ಪದವಿ'ಯನ್ನು ಬೆಂಗಳೂರು ವಿಶ್ವವಿದ್ಯಾಲಯದಲ್ಲಿ ಗಳಿಸಿದರು.

### ವೃತ್ತಿಜೀವನ 
ಬೆಂಗಳೂರು ನ್ಯಾಷನಲ್ ಕಾಲೇಜಿನಲ್ಲಿ ಕೆಲ ಕಾಲ ಕನ್ನಡ ಅಧ್ಯಾಪಕರಾಗಿ ಸೇವೆ ಮೂರು ದಶಕಗಳ ಕಾಲ ಬೆಂಗಳೂರು ವಿಶ್ವವಿದ್ಯಾಲಯದ ಕನ್ನಡ ಅಧ್ಯಯನ ಕೇಂದ್ರದಲ್ಲಿ ಕನ್ನಡ ಪ್ರಾಧಾಪಕರಾಗಿ ಸೇವೆ ಎರಡು ವರ್ಷ ಹ೦ಪಿಯ ಕನ್ನಡ ವಿಶ್ವವಿದ್ಯಾಲಯದಲ್ಲಿ ಪ್ರಾಧಾಪಕರಾಗಿ ಸೇವೆ ಬೆಂಗಳೂರಿನಲ್ಲಿ ಕನ್ನಡ ವಿಶ್ವವಿದ್ಯಾಲಯದ ಬೆಂಗಳೂರಿನಲ್ಲಿ ಕನ್ನಡ ವಿಶ್ವವಿದ್ಯಾನಿಲಯದ ವತಿಯಿಂದ ಎಂ. ಫಿಲ್, ಪಿ ಎಚ್ ಡಿ ಪದವಿಗಾಗಿ ಸಂಶೋಧನಾ ಅವಕಾಶ ಕಲ್ಪಿಸುವ  ಕಾವ್ಯಮಂಡಲ ಸಂಸ್ಥೆಯ ನಿರ್ದೇಶಕ ಹುದ್ದೆ ನ್ಯಾಷನಲ್ ಕಾಲೇಜು ಹಾಗೂ ಜೈನ್ ವಿಶ್ವವಿದ್ಯಾಲಯಗಳ ಕನ್ನಡ ಸಾತಕೋತ್ತರ ಕೇಂದ್ರಗಳ ಸಂದರ್ಶಕ ಪ್ರಾಧಾಪಕ ಹುದ್ದೆ.  ಹಲವು ವಿಶ್ವವಿದ್ಯಾಲಯಗಳ ಸಾತಕೋತ್ತರ ಹಾಗೂ ಸ್ನಾತಕ ಪದವಿಗಳ ಪಠ್ಯಕ್ತಮ ರಚನೆಯಲ್ಲಿ ಭಾಗಿ.

### ವೈವಾಹಿಕ ಜೀವನ 
ಅವರ ಪತ್ನಿ ವಿಜಯಲಕ್ಷ್ಮಿ ಮತ್ತು ಮೂವರು ಹೆಣ್ಣು ಮಕ್ಕಳು. ನಿಧಾನವಾಗುವ ಹೊತ್ತಿಗೆ ಹೆಣ್ಣು ಮಕ್ಕಳ ಪೈಕಿ ಚಂದನಾ ಅವರೊಂದಿಗೆ ವಾಸವಾಗಿದ್ದರು.

## ಕೃತಿಗಳು 
### ನಾಟಕಗಳು 
* ನೀಗಿಕೊಂಡ ಸಂಸ.                              
* ಕಾಲಜ್ಞಾನಿ ಕನಕ.

### ವಿಮರ್ಶೆ
* ಮತ್ತೆ ಮತ್ತೆ ಬೇಂದ್ರೆ

### ಸಂಪಾದಿತ ಕೃತಿಗಳು
ವಚನಕಮ್ಮಟ, ಆಪತ್ಕಾಲೀನ ಕವಿತೆಗಳು, ಕುವೆಂಪು ನುಡಿಚಿತ್ರ,ಬಹುರೂಪಿ

## ಪ್ರಶಸ್ತಿ ಪುರಸ್ಕಾರಗಳು
* ಕರ್ನಾಟಕ ಸಾಹಿತ್ಯ ಅಕಾಡೆಮಿ ಗೌರವ ಪ್ರಶಸ್ತಿ
* ಎಸ್. ವಿ. ಪರಮೇಶ್ವರಭಟ್ಟ ಪ್ರಶಸ್ತಿ
* ಡಾ.ಜಿ.ಎಸ್. ಶಿವರುದ್ರಪ್ಪ ಪ್ರಶಸ್ತಿ
* ಡಾ.ಎಲ್.ಬಸವರಾಜು ಪ್ರಶಸ್ತಿ
* ಕರ್ನಾಟಕ ಅಕಾಡೆಮಿ ಫೆಲೋಶಿಪ್
* ಕನ್ನಡ ಪುಸ್ತಕ ಪ್ರಾಧಿಕಾರದ ಜಿ.ಪಿ.ರಾಜರತ್ನಂ ಸಾಹಿತ್ಯ ಪರಿಚಾರಕ ಪ್ರಶಸ್ತಿ 
* ಮುಳಿಯ ತಿಮ್ಮಪ್ಪಯ್ಯ ಪ್ರಶಸ್ತಿ 
* ಮಾನು ಪ್ರಶಸ್ತಿ 
* ಕೆಂಪೇಗೌಡ ಪ್ರಶಸ್ತಿ  
* ೨೦೦೭ರ ಜಿಲ್ಲಾ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷತೆ

## ಮರಣ
ಸನ್, ೨೦೧೦ ರ ಆಗಸ್ಟ್, ೭ ನೇ ತಾರೀಖು, ಶನಿವಾರ ರಾತ್ರಿ, ೬೬ ವರ್ಷ ವಯಸ್ಸಿನ 'ಕಿ. ರಂ. ನಾಗರಾಜ್,' ರವರು ಹೃದಯಾಘಾತದಿಂದ ಮರಣಿಸಿದರು.ಸಂಜೆ ಸುಚಿತ್ರಾ ಫಿಲಂ ಸೊಸೈಟಿ ಸಭಾಂಗಣದಲ್ಲಿ ಬೇಂದ್ರೆ ಕಾವ್ಯದ ಬಗ್ಗೆ ಸುಮಾರು ಎರಡು ಗಂಟೆ ಕಾಲ ಉಪನ್ಯಾಸ ನೀಡಿದ ನಂತರ ನಿವಾಸಕ್ಕೆ ತೆರಳಿದವರೇ ಎದೆ ನೋವಿಗೆ ಒಳಗಾದರು. ತಕ್ಷಣ ಆಸ್ಪತ್ರೆಗೆ ಅವರನ್ನು ಸೇರಿಸಲಾಯಿತಾದರೂ, ಚಿಕಿತ್ಸೆ ಹೆಚ್ಚು ಫಲಕಾರಿಯಾಗದೆ, ಕೊನೆಯುಸಿರೆಳೆದರು.

## ಉಲ್ಲೇಖಗಳು 
ವರ್ಗ:ಸಾಹಿತಿಗಳು
ಎಡ್ ಸ್ಟಫ್ಫೋರ್ಡ್

**ಎಡ್ ಸ್ಟಫ್ಫೋರ್ಡ್  ಒಬ್ಬ ಬ್ರಿಟಿಶ್ ಪರಿಶೋಧಕ **  (ಹುಟ್ಟಿದು ಪೀಟರ್ಬಾರೋಉಗ್ಹ್, ಕೇಂಬ್ರಿಡ್ಜೆಶೈರ್ ೧೯೭೫ರಲ್ಲಿ).

ಇವರು ಆಗಸ್ಟ್ ೨೦೧೦ ಅಂದು ಆಮಜೊನ್ ನದಿಯ ಉದಕ್ಕೂ ನಡೆದ ಮೊದಲ ವ್ಯಕ್ತಿ ಆದರು. ಸ್ಟಫ್ಫೋರ್ಡ್ರವರ ಯಾತ್ರೆ ಇವರ ಓರ್ವ ಗೆಳಯನೊಡನೆ ಶುರ್ವದದ್ದು ಪೆರುವಿನ ದಕ್ಷಿಣ ಕಡಲತೀರದಲ್ಲಿ, ೨ ಏಪ್ರಿಲ್ ೨೦೦೮ ರಂದು; ಆದರೆ ಇವರ ಗೆಳಯ ಲುಕ್ ಇವರನ್ನು ೩ ತಿಂಗಳ ನಂತರ ಬಿಟ್ಟಿ ಹಿಂತಿರುಗಿದರು, ಸ್ಟಫ್ಫೋರ್ಡ್ ತಮ್ಮ ಯಾತ್ರೆಯನ್ನು ಗಡಿಎಲ್ "ಚೋ" ಸಂಚೆಜ್ ರಿವೇರ ಜೊತೆ ಮುಗಿಸಿದರು. ಇವರು ಈ ಸಾದನೆಯನ್ನು ಹಲವರು ಧರ್ಮಾರ್ಥ ಸಂಸ್ಥೆಗಳಿಗಾಗಿ ಹಮ್ಮಿಕೊಂಡರು. 
ಮೇ 2009 ಸ್ಟಫ್ಫೋರ್ಡ್  ರಾಯಲ್ ಜೆಒಗ್ರಫಿಕಾಲ್ ಸೊಸೈಟಿಯಾ ಜೆಒಗ್ರಫಿಕಾಲ್ (ಮಗಜಿನೆ) ಮುಕಪುಟದಲ್ಲಿ ಕಂಡು ಬಂದರು

## ಪ್ರಿನ್ಸ್'ಸ ರೈನ್ಫಾರೆಸ್ತ್ಸ್ ಪ್ರಾಜೆಕ್ಟ್
ಆಗಸ್ಟ್ ೨೦೦೯ ಸ್ಟಫ್ಫೋರ್ಡ್ ಪ್ರಿನ್ಸ್'ಸ ರೈನ್ಫಾರೆಸ್ತ್ಸ್ ಪ್ರಾಜೆಕ್ಟ್ ಗಾಗಿ ಪಾಕ್ಷಿಕ ಬ್ಲಾಗ್ ಬರಯಲು ಶುರುಮಾಡಿದರು . 
## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
* Times article "When men friends break up" 
* Ed Stafford interviewed in Leicester Mercury
*www.walkingtheamazon.com

ವರ್ಗ:೧೯೭೫ ಜನನ
ವರ್ಗ:Explorers
ವರ್ಗ:British explorers
ವರ್ಗ:ಜೀವಿತ ವ್ಯಕ್ತಿಗಳು
ವರ್ಗ:English explorers
ವರ್ಗ:British bloggers
ವರ್ಗ:People from Peterborough
ವರ್ಗ:Old Uppinghamians
ವರ್ಗ:Devonshire and Dorset Regiment officers
ವರ್ಗ:ಸ್ಯಾಂಡ್ಹರ್ಸ್ಟ್ ನ ಪದವೀಧರರು
ವರ್ಗ:ಜನ
ತ್ಯಾಗರ್ತಿ

**ತ್ಯಾಗರ್ತಿ** ಎಂಬ ಊರು ಕರ್ನಾಟಕ ರಾಜ್ಯದ ಸಾಗರ ತಾಲ್ಲೂಕಿನಲ್ಲಿದೆ.

ವರ್ಗ:ಶಿವಮೊಗ್ಗ ಜಿಲ್ಲೆ

ತ್ಯಾಗರ್ತೆಶ್ವರ ಮಹಾರಾಜಾನಿಂದ ತ್ಯಾಗರ್ತಿ ಎಂಬ ಹೆಸರು ಬಂದಿತು ಎನ್ನುವ ಮಾತಿದೆ. ತ್ಯಾಗರ್ತಿ ಗ್ರಾಮ ಸಾಗರದಿಂದ 17 ಕಿಲೋಮೀಟರ್ ದೂರದಲ್ಲಿದೆ.
ಇಲ್ಲಿ ಇತಿಹಾಸ ಪ್ರಸಿದ್ಧ ಕಾಳೆಶ್ವರ ದೇವಾಲಯ, ಜನಾರ್ಧನ ದೇವಾಲಯ ಮತ್ತು ಮಾರಿಕಾಂಬಾ ದೇವಾಲಯಗಳಿವೆ.

ಕಂದಾಯ ದಾಖಲಾತಿ ಪ್ರಕಾರ ಇನಾಮ್ ಗ್ರಾಮವಾದ ತ್ಯಾಗರ್ತಿ ಗ್ರಾಮ ಪಂಚಾಯತಿ ವ್ಯಾಪ್ತಿಯಲ್ಲಿ ಸುಮಾರು ಐನೂರಕ್ಕೂ ಅಧಿಕ ಮನೆಗಳಿವೆ. ಇಲ್ಲ ಜಾತಿ ಧರ್ಮದವರು ಒಗ್ಗೂಡಿ ಪ್ರತಿ ವರ್ಷ ಶ್ರೀರಾಮನವಮಿ, ಎಳೆ ಅಷ್ಟಮಿ, ಕಾರ್ತಿಕ ದೀಪೋತ್ಸವ, ಸಾರ್ವಜನಿಕ ಗಣೇಶೋತ್ಸವ ಮುಂತಾದ ಹಬ್ಬಗಳನ್ನು ವಿಜೃಂಭಣೆ ಯಿಂದ ಆಚರಿಸುತ್ತಾರೆ.

ಪೂರ್ಣಚಂದ್ರ ತೇಜಸ್ವಿಯವರ ಬೆಳ್ಳಂದೂರಿನ ನರಭಕ್ಷಕ ಪುಸ್ತಕದಲ್ಲಿ ತ್ಯಾಗರ್ತಿಯ ಉಲ್ಲೇಖವಿದೆ.
ಇಲ್ಲಿ ಸ್ವಾಮಿ ವಿವೇಕಾನಂದ ಪ್ರೌಢ ಶಾಲೆ ಹಾಗೂ ಸರ್ಕಾರಿ ಪ್ರಥಮಿಕ ಮತ್ತು ಪ್ರೌಢ ಶಾಲೆಗಳಿವೆ. ತ್ಯಾಗರ್ತಿಯಲ್ಲಿ ನರಹರಿ ಸಚ್ಚಿದನಂದ ಸದ್ಗುರು ಆಶ್ರಮದ ಶ್ರೀಧರ ದೀಕ್ಷಿತರು ಆಧ್ಯಾತ್ಮ ಕೇಂದ್ರ ನಡೆಸುತ್ತಾ ಪಂಚಿಕರಣ ವಿಷಯವನ್ನು ಭೋದಿಸುತ್ತಾರೆ. ತ್ಯಾಗರ್ತಿಯ ಸೋಮವಾರದ ಸಂತೆ, ಐದು ವರ್ಷಕ್ಕೊಮ್ಮೆ ಬರುವ ಮಾರಿಜಾತ್ರೆ, ವಾರ್ಷಿಕ ಶನಿದೇವರ ಜಾತ್ರೆ ಅತ್ಯಂತ ವಿಶೇಷ. 

ತ್ಯಾಗರ್ತಿಯ ಪ್ರಮುಖ ಸ್ಥಳಗಳು
ಮುಕುಪ್ಪೆ ಸರ್ಕಲ್,
ಮಾರಿಗುಡಿ ಸರ್ಕಲ್,
ಮಾರಿಗುಡಿ ತವರುಮನೆ,
ಬ್ರಾಹ್ಮಣರ ಕೇರಿ,
ಮ್ಯಾದರ ಕೇರಿ,
ಮಿಲ್ ಸರ್ಕಲ್,
ಅಗಸರ ಹೊಳೆ,
ರಾಮತೀರ್ಥ
ಶನಿದೇವರ ಗುಡಿ
ತಿಮ್ಮಪ್ಪನ ಗುಡಿ 
ಲಾವಿಗ್ಗೆರೆ ರಸ್ತೆ
ಕುಡಿಗೆರೆ ರಸ್ತೆ
ಹೊಸಂತೆ ರಸ್ತೆ